Adik Nadzmi Adhwa Minta Netizen Henti Kecam

Hangat nama Ardell Aryana dan Nadzmi Adhwa diperkatakan kebalakangan ini apalagi sejak video tangan menggigil ketika cincin disarungkan. Biarpun sudah beberapa hari diijabkabul, masih ramai mengkritik insiden rakaman berkenaan.

Terkilan terus dikecam, adik Nadzmi, Nadzim Adzham tampil bersuara. Menurutnya, selaku seorang yang cukup rapat dengan keduanya, mereka sangatlah menjaga batas, dan ‘aksi menggigil’ itu berlaku tanpa dirancang.

BACA: “Nyanyi Dalam Kereta Berdua Elok Je, Sarung Cincin Acah Malu”

Jelas Adzham lagi, setiap kali mereka keluar bersama dengannya, memang tidak pernah nampak mereka bersentuhan walaupun pasangan itu tampak mesra kerana mereka tersangatlah menjaga batas pergaulan diantara mereka.

Dalam masa sama, Adzham turut menafikan aksi menggigil ketika disarungkan cincin hanyalah lakonan, hanya kerana kerjaya mereka sebagai pelakon dan meminta netizen berhenti mengecam pasangan itu lagi.

Rata-rata netizen memahami penjelasan yang dibuat Adzham dan hairan mengapa insiden terbabit diperbesarkan. Ramai juga yang memuji dan kagum dengan sikap mereka yang menjaga batas pergaulan.

Terdahulu aksi Ardell yang menggigil ketika disarungkan cincin dikritik netizen apabila ramai mendakwa mereka ‘berdrama’, sebaliknya sebelum ini mereka bebas bertepuk tampar dan bersentuhan. (rtky/w)


Wak Doyok Komen LOL Isu Cerai Sharnaaz, Nabila

Kemelut penceraian pasangan, Sharnaaz Ahmad dan Noor Nabila menimbulkan rasa simpati orang ramai. Pun begitu tidak pasti pula dengan Wak Doyok, apabila beliau memberikan respon yang bermaksud sebaliknya.

Menerusi laman Twitter, Wak memberikan respon LOL (lough out loud) terhadap berita penceraian pasangan itu. Menyedari komen itu, netizen mula hairan dengan respon Wak yang seakan tidak sensitif dengan dugaan orang lain.

Mulalah timbul spekulasi mengatakan Wak seakan mempersendakan pasangan terbabit yang kini diambang penceraian. Namun ada juga yang mengandaikan Wak tersalah faham dan tidak mengetahui maksud sebenar perkataan itu.

Kami pun tidak pasti apa yang ingin disampaikan Wak, mungkin beliau ingin menyatakan ‘Lots of love’. Apapun semoga Sharnaaz dan Nabila dapat menyelesaikan kemelut mereka dengan baik demi anak tersayang. (rtky/w)


"Demi Anak, Nabila Tolong Jangan Keruhkan Keadaan"

Kemelut rumah tangga pasangan ini masih berterusan, terbaru Sharnaaz Ahmad meminta isterinya, Noor Nabila agar menjadi matang dan berhenti memberikan kenyataan lagi berhubung proses penceraian mereka.

“Saya tidak mahu isu ini berpanjangan dan biarlah mahkamah yang menentukan. Apabila kes (proses penceraian) dibawa di mahkamah, biar semua orang tahu siapa yang memulakannya (mahu bercerai)”

“Demi anak, tolong hentikan semua ini. Sejak awal saya beritahu jangan jadikan kes ini kecoh. Hari ini mungkin Jebat tidak tahu membaca, selepas lima atau enam tahun dia akan tahu dan bertanya di mana ibu dan bapanya

Menurut Sharnaaz, beliau bimbang dengan kenyataan-kenyataan yang dimainkan media hasil pemberitahuan isterinya itu bakal memberi kesan buat anaknya, Jebat Ayden di masa akan datang mengenai kisah penceraian mereka.

Terdahulu Nabila berasa hairan dengan kenyataan Sharnaaz yang kononnya terkejut mengenai penceraian mereka, sedangkan keputusan itu dibuat bersama selepas kegagalan mereka membaik pulih hubungan mereka.

Dedah Nabila lagi, beliau turut menerima surat perjanjian cerai daripada suaminya itu melalui aplikasi Whatsapp. Nabila memberitahu, dan kemudian barulah beliau dan peguamnya menfaikan kes di mahkamah. (rtky/w)


Rihana Oksana Minta Alamat Istana, Mahu Jumpa Bonda Sultan

Nampaknya isu mengenai status rumah tangga Rihana Oksana masih belum berkesudahan lagi meskipun sebelum ini peguam Sultan Kelantan mengesahkan sudah menghantar surat cerai talak tiga kepada pihak peguam Rihana.

Baru-baru ini, bekas Ratu Cantik Rusia itu ada memuat naik kenyataan di Instagram mendakwa mahu menceritakan perkara sebenar yang berlaku mengenai rumah tangganya.

Kenyataan Rihana itu mendapat pelbagai reaksi daripada netizen, malah ada yang mencabarnya untuk mendedahkan perkara sebenar.

Namun apa yang menjadi perhatian di ruangan komen entri tersebut, Rihana dilihat meminta alamat Istana Kelantan untuk bertemu dengan Bonda Sultan Muhammad V, Yang Maha Mulia Raja Perempuan Tengku Anis.

Bagaimanapun, pertanyaan Rihana itu dibalas dengan nada sindiran oleh netizen yang mengatakan  alamat Istana boleh dicari melalui Google sahaja dan tidak perlu bertanyakan kepada netizen.

Dalam pada itu, rata-rata netizen meluahkan rasa muak dengan kisah rumah tangga mereka, malah ada yang mendakwa Rihana seolah ‘gila talak’.

Terdahulu, Rihana terkilan dengan dakwaan Sultan Kelantan, Sultan Muhammad V yang menafikan statusnya sebagai bapa kepada anak mereka mencabar baginda melakukan ujian DNA terhadap bayi berkenaan.


Intan Saleh Sebak Anak-Anak Terlalu Rindukan Bapa

Meskipun bukanlah seorang selebriti, namun nama Intan Liana Saleh dikenali ramai susulan kemelut rumah tangganya terdahulu bersama bekas suami, Ude Wahid dan Izreen Azminda.

Umum mengetahui, Ude dan Izreen baru saja menimang cahaya mata pada Julai lalu. Bagaimanapun, perkongsian terbaru Intan menimbulkan tanda tanya netizen seolah memberi bayangan anak-anaknya sudah lama tidak bertemu dengan bapa mereka.

Malah, Intan tidak dapat menahan rasa sebak apabila anaknya sering bertanyakan mengenai bapa mereka. Intan turut sertakan tanda pagar #diarindu seakan memberi gambaran anak-anaknya merindui bapa mereka.

Perkongsiannya itu mendapat perhatian netizen yang memahami perasaan Intan dan anak-anak yang rindukan bapa mereka. Tidak kurang juga ada yang mendakwa mungkin sedang sibuk dengan cahaya mata baru.

Intan dan Ude mendirikan rumah tangga pada Mac 2013, namun bercerai pada Mac 2018. Perkahwinan mereka mula bergolak apabila Intan mendapat tahu Ude berkahwin secara senyap dengan Izreen pada 8 Ogos 2018.


“Saya Tak Perlukan Baby Shima Untuk Trending”

Pergaduhan di media sosial yang membabitkan usahawan kosmetik terkenal, Dato’ Seri Aliff Shukri dengan penyanyi Baby Shima, yang dikatakan gimik semata-mata adalah tidak benar.

Menurut, pengasas produk D’Herbs itu, dia tidak mahu untuk mengulas lebih lanjut akan perkara ini, kerana tidak mahu memberikan publisiti percuma kepada penyanyi itu.

“Saya tak perlukan Baby Shima untuk trending. Saya juga tidak mahu lagi bercakap tentang dia, kerana ia akan memberikan publisiti percuma untuk dia,” katanya yang ditemui di majlis sidang media d’herbs.

Kontroversi bermula apabila Baby Shima memgkritik nyanyian Aliff menerusi ruangan komen di Instagram milik usahawan tersebut. Menurut bekas peserta program Big Stage musim pertama itu, Aliff tidak mempunyai bakat dalam bidang nyanyian.

Lantaran komen itu, Aliff turut membidas kenyataan Baby Shima dengan mempertikaikan kredibiliti nyanyian dan kualiti suara Baby Shima. (rtky/h)


“Saya Agak Terkejut Dengan Kenyataan Sharnaaz”

Spekulasi mengenai status rumah tangga pelakon Sharnaaz Ahmad akhirnya terjawab apabila Noor Nabila mengesahkan sudah menfailkan perceraian terhadap suaminya.

Sebelum ini, Sharnaaz memberitahu dia redha jika perpisahan yang dipinta isterinya dan tiada apa lagi mampu dilakukan. Bagaimanapun, Nabila menegaskan keputusan untuk berpisah itu adalah hasil persetujuan bersama.

“Saya agak terkejut dengan kenyataan balasnya (Sharnaaz), seolah-olah dia tidak menjangkakan perkara ini (permohonan cerai). Sedangkan, kami bersetuju untuk bercerai selepas usaha untuk membaik pulih perkahwinan tidak berjaya.

“Selain itu, kami juga ingin menyelesaikan permasalahan ini secara baik, damai, aman dan waras. Semua itu dilakukan demi masa depan anak kami, Jebat Jayden.

“Apa sahaja yang terjadi, memang anak yang akan menjadi keutamaan kami, sekarang,” katanya kepada BH Online.

Menurut Nabila, dia menerima surat perjanjian cerai daripada Sharnaaz menerusi aplikasi WhatsApp dan pada masa sama, peguam pelakon itu turut menghantar butiran sama menerusi e-mel.

“Saya menerima surat perjanjian cerai itu daripada Sharnaaz pada 26 Ogos lalu. Dia juga meletakkan beberapa terma perceraian

“Selepas berbincang dengan peguam saya, kami (saya dan peguam) bersetuju untuk memfailkan kes ini di mahkamah pada 27 Ogos. Buat masa ini, kami sedang menunggu hari perbicaraan,” katanya.

Dalam pada itu, Nabila enggan memberikan komen apabila ditanya mengenai punca perceraian kemungkinan sikap panas baran suami atau wujud orang ketiga, namun mengakui mereka sudah tidak sebumbung sejak Februari tahun lalu.


Aliff Aziz Didakwa Di Mahkamah Atas Tuduhan Mencuri

Nampaknya, nama Aliff Aziz sekali lagi menjadi bualan ramai apabila pelakon dan penyanyi itu hari ini didakwa di mahkamah Singapura atas tuduhan mencuri.

Astro Awani melaporkan, bekas suami Bella Astillah itu didakwa mencuri wang sebanyak S$300 (RM909) dan Rupiah 1 juta (RM296) pelakon Indonesia, Raja Yunika Perdhana Putri di sebuah bilik di Studio M Hotel, Singapura pada 7 Jun lalu.

Bukan itu sahaja, Aliff turut berdepan tuduhan mencuri sekotak rokok dan pemetik api bernilai S$15.60 (RM47.29) milik Gurwinder Singh di kafe Starbucks di Plaza Singapura pada 6 Ogos lalu.

Bagaimanapun, Aliff dibebaskan dengan ikat jamin S$5,000 (RM15,000) dan mahkamah menetapkan perbicaraan kes akan disambung pada 1 Oktober depan.


“Nyanyi Dalam Kereta Berdua Elok Je, Sarung Cincin Acah Malu”

Siapa sangka selepas lapan tahun berkawan baik, pasangan pelakon Ardell Aryana berkahwin dengan sahabat baiknya sendiri, Nadzmi Adhwa. Rupanya, sudah banyak kali Nadzmi memberi bayangan mahu Ardell berkahwin namun ditolak.

Namun, Ardell sendiri memutuskan untuk untuk merisik Nadzmi dengan memberikan senaskah Al-Quran. Memang ramai yang ‘bersemut’ melihat pasangan tersebut ketika acara membatalkan air sembahyang.

Bagaimanapun, ada segelintir netizen meluahkan rasa kurang senang dengan aksi pasangan tersebut ketika menyarungkan cincin dimana Ardell kelihatan malu apabila Nadzmi mahu memegang tangannya.

Ada yang mendakwa pasangan itu hanya berdrama sedangkan sebelum ini mereka selalu sahaja menyanyi berdua dalam kereta siap bertepuk tampar.

Inilah lumrah apabila bergelar selebriti, ada saja serba tak kena di mata netizen. Apa pun kita doakan yang baik-baik saja untuk Ardell dan Nadzmi dan semoga perkahwinan yang dibina kekal hingga ke Jannah.


Buku Puisi Sufian Suhaimi Bakal Jadi Rujukan Akademik

Mengikut jejak langkah Fattah Amin, Sufian Suhaimi pula bakal melancarkan buku puisi mengenai suka duka kisah hidupnya. Buku berjudul Senanduka Sufian Suhaimi itu mengandungi 70 buah puisi yang bakal dimuatkan.

“Buku puisi ini mengisahkan kehidupan saya dan perspektif mengenai pelbagai peristiwa besar yang berlaku beberapa tahun lalu. Secara peribadi dan kerjaya, ia dilihat usaha yang seiring”

Menurut Sufian, lebih teruja lagi apabila buku yang bakal dilancarkan itu turut membabitkan kerjasama dengan Universiti Utara Malaysia (UUM) dan bakal dijadikan rujukan akademik buat universiti terbabit.

“Selain itu, ada kisah sedih, gembira dan kecewa dan semuanya diterjemahkan dalam bentuk puisi. Sebab itulah buku puisi ini perlu dihasilkan dengan penuh teliti. Pihak UUM juga akan menguruskan soal penerbitan dan pengedaran”

“Setiap puisi dalam buku ini menggunakan judul lagu nyanyian saya termasuklah Terakhir 1 dan 2, Di Mata Mu 1, Harus Aku 2 dan Terasa Ada 3,” jelasnya mengenai pelancaran buku puisi itu.

Untuk makluman, Sufian menjadi artis lelaki muda kedua selepas Fattah Amin yang pernah melancarkan buku 99 Kata #QalifModen Fattah Amin yang turut dinobatkan Buku Popular pada Anugerah Buku Negara 2017. (rtky/w)


Fathia Latiff Sambut Hari Jadi Ke 32

Lama tidak kedengaran khabar Fathia Latiff kebelakangan ini, terbaru pelakon itu menyambut ulangtahun kelahirannya yang ke 32 tahun. Tampil dengan jaket neon, Fathia nampak gembira menyambut hari lahirnya bersama rakan-rakan.

Menerusi Instagram, Fathia telah berkongsikan beberapa gambar di sekitar sambutan hari jadinya itu. Yang pasti Fathia kelihatan begitu cantik sekali mengenakan jaket neon, berserta dengan top sequin berwarna kuning.

Sambutan yang begitu ringkas itu bagaimanapun dihadiri dua rakan baiknya sahaja. Tidak kelihatan pula ahli keluarga, mahupun rakan selebriti yang lain. Di ruangan komen peminat turut memberikan ucapan buat Fathia. (rtky/w)


Shila Amzah Kongsi Detik Cemas Bersalin Anak Sulung

Selamat menimang cahaya mata sulung pada 31 Ogos lalu, penyanyi Shila Amzah sempat berkongsikan pengalamannya saat melahirkan permata hatinya yang diberi nama Seth Uwais Haris Idraki.

Menurut Shila Amzah, anak lelakinya seberat 2.88 kilogram itu dilahirkan secara pembedahan C kecemasan (emergency C Section). Shila turut bercerita suasana cemas berlaku sebelum dia dan suami mengambil keputusan untuk membuat pembedahan.

Assalamualaikum semua, sorry sangat tak dapat balas msg satu2.. Sha baru dapat baca semua ni.. Batu dapat nak jalan Sikit2 as I've been on drugs these few days kan ? Alhamdulillah Seth is a healthy baby boy.. Sha just tak dapat nak bf betul2 lagi sebab c section ji Sgt tak selesa nak bf.. Hari ni gagahkan diri juga utk bangun.. Keluar kan Segala tiub from my body.. Kalau ada tips on post c section boleh la Korang share dgn sha Korang punya experience ? Anyways banyak orang Tanya kenapa sha kena emergency c section, actually disebabkan oleh sha failed utk dilate sampai habis walaupun dah Di induced, first kita try prostin, then the next day kita try foley balloon.. Then lepas air ketuban pecah, kita try Pitocin that night.. And I've been contracting tinggi sangat2.. Before amek Pitocin sha buka 4cm je so me and haris decided to take epidural (it was amaaaaazinggggg) doctors and nurses kat HUKM ni semua sangat bagus.. Tak sakit Sgt pun bila jarum tu masuk kat belakang, Doctor ckp dengan sha supaya duduk, peluk bantal and jangan gerak.. So I didn't move at all.. Bila ubat masuk, you'll get a tingling feeling macam kena mild electric shock.. Then I started to feel numb from my lower back, lower abdomen, sampai la kaki.. Honestly after days of contractions sha rasa relieved Sgt bila dapat epidural tu.. (sambungan kat comment bawah)

A post shared by  ????shila amzah?? (@shahilaamzah) on Sep 1, 2019 at 8:09pm PDT

“Anyways banyak orang Tanya kenapa sha kena emergency C section, actually disebabkan oleh sha failed utk dilate sampai habis walaupun dah Di induced, first kita try prostin, then the next day kita try foley balloon.

“Then lepas air ketuban pecah, kita try Pitocin that night.. And I’ve been contracting tinggi sangat-sangat Before amek Pitocin sha buka 4cm je so me and haris decided to take epidural,” tulisnya.

Menurut Shila, meskipun sudah beberapa jam namun proses bersalin tidak dapat juga dilakukan dan keadaan tersebut mungkin membahayakan bayi dalam kandungannya sehingga dia membuat keputusan untuk melakukan pembedahan.

“Then sha diberi Pitocin, unfortunately after 2 hours sha masih tak dilate juga. As sha ada posterior cervix. So dia ke belakang, doctor Tanya whether sha nak tunggu lagi 2 hours or C section

“Sha cakap just buat apa2 yang boleh save me and the baby. Sebab badan sha pun dah sangat penat, and taknak stress kan baby dalam perut as masa tu kita suspect whether tali pusat dia terbelit kat leher, or tali pusat dia pendek. So sha cakap kita go on with emergency C section, nurses pun terus tolong sha prepare untuk masuk OT.

Alhamdulillah segalanya dipermudahkan buat Shila Amzah. Semoga kesihatan Shila dipermudahkan begitu juga dengan proses berpantang selepas ini. Tak sabar nak lihat wajah comel anak sulung Shila.


"Saya Manusia Paling Gembira Jika Ibu Peluk Islam"

Berpegang pada janji yang dibuat pada suatu ketika dulu, Mark Adam bersyukur akhirnya dapat menghadiahkan sebuah rumah banglo buat ibunya. Kejutan itu dibuat ketika pulang ke kampung halamannya di Cebu, Filipina.

Menerusi rakaman video, Mark telah membawa ibunya menaiki motor sambil matanya ditutup. Namun reaksi ibunya yang terpinga-pinga sebaik matanya dibuka dan melihat rumah barunya itu membuatkan Mark sebak.

“Ketika kanak-kanak, kami pernah tinggal setinggan yang hanya berlantaikan pasir, tanpa perabot, mahupun katil dan tilam. Saya berjanji dengan emak apabila besar, saya akan belikan dia sebuah rumah. Janji itu dibuat pada 1996″

Dalam masa sama, Mark berharap ibunya, Florenda Macaraig Echivarre memeluk Islam suatu hari nanti. Mark berkata, beliau tidak mahu memaksa tapi jika ianya terjadi, beliau merupakan orang yang paling gembira dengan berita itu.

“Ibu menyukai sikap saya sekarang dan dia beritahu banyak perubahan positif selepas memeluk Islam. Saya tidak akan memaksa ibu menukar agama tetapi jika dia memeluk Islam, saya manusia pertama yang gembira dan bersyukur”

“Apabila saya memeluk Islam pada 2003, saya menikmati ketenangan dan perubahan. Antara yang dipelajari adalah menghormati orang dan agama lain. Saya percaya Islam agama yang benar dan berdoa ibu mengikuti jejak langkah saya,” katanya kepada Harian Metro.

Menurut Mark, beliau masih mempelajari dan mendalami bacaan Al-Quran dan bersyukur kerana mempunyai keluarga dan rakan-rakan yang cukup membantu dan menyokong niatnya untuk terus mendalami Islam. (rtky/w)

“Mak nanti bila saya dah besar saya akan belikan mak rumah” -1996- thanks a lot for making this happen @ezzpowers ?? P/S – tak pakai helmet sebab tempat rumah baru sangat dekat dengan rumah lama sewah mak di dalam kampung . Dan mak masih tak percaya ini rumah baru dia ? Syukur Alhamdulillah Ya Allah ??

A post shared by  Mark Adam Official (@markadam1079) on Sep 1, 2019 at 2:49am PDT


Erra Fazira Mahu Pergi Haji Setiap Tahun

Baru saja pulang dari mengerjakan ibadah haji, Erra Fazira meluahkan hasratnya untuk menunaikan Rukun Islam kelima itu setiap tahun jika diberikan rezeki oleh Allah.

Berkongsikan pengalaman hajinya, Erra berkata ianya momen paling indah dalam hidupnya dan pasti akan merindui kengangan sepanjang berada di Tanah Suci.

“Alhamdulillah, perjalanan ibadah terindah bagi saya. Ianya lebih indah daripada yang saya jangkakan sebelum ini. Saya pasti akan merindui setiap kenangan sepanjang mengerjakan ibadah haji di sana.

“Terasa masa seperti cepat berlalu ketika di sana. Keajaiban adalah saya rasa ketenangan yang terindah yang belum pernah dirasakan sebelum ini.

“Jika diberikan kesempatan dan dimurahkan rezeki, saya pasti ingin kembali lagi ke kota suci. Kalau tanya dengan orang yang dah pernah pergi, pastinya mereka ingin kembali semula ke Mekah,” katanya kepada KopiPlanet

Sebelum ini, Erra berkata dia tidak kisah jika ada yang memanggilnya dengan gelaran Hajjah. Ujarnya lagi, mutawwif memberi nasihat supaya tidak menolak panggilan itu.


Netizen Terkedu Harga Tayar Basikal Siti Nurhaliza RM32,000

Jika sebelum ini, harga jam tangan penyanyi nombor satu negara, Datuk Seri Siti Nurhaliza menjadi perhatian, nampaknya kali ini netizen ‘membongkar’ harga kelengkapan basikalnya pula yang dikatakan mencecah RM33,000.

Malah, netizen turut meluahkan rasa terkejut serta membandingkan harga tayar basikal tersebut boleh membeli sebuah Proton Saga.

Bagaimanapun, Siti tidak mudah melatah dengan tindakan netizen yang sanggup ‘menggali’ harga barangan yang dimilinya dan memberitahu apa yang dimilikinya hari ini adalah hasil titik peluhnya sebagai anak seni.

“Bagi yang sudah menceburi bidang basikal ini mereka tahulah mana bagus dan yang mana ringan semua. Soal gali harga, saya tak boleh lari sebab peminat atau orang ramai akan melihat apa yang saya pakai, saya guna, saya makan dan semualah.

“Namun apa yang saya tahu, ia bukanlah dapat dengan seronok-seronok sebab ia sebenarnya hasil kerja keras,” katanya kepada Astro Awani.

Dalam pada itu, Siti berkata kesemua kelangkapan basikalnya itu diuruskan oleh suaminya, Datuk K.

“Kalau bab kereta, motosikal atau basikal memang Datuk K minat. Dia akan ‘enhance’ dan ubah suai kenderaan itu. Basikal pun saya serahkan semua dekat Datuk K. Apa yang saya tahu, waktu kayuh basikal tu ringan,” katanya.


“Saya Boleh Jamin, Bukan Soal Baran Jadi Masalah”

Umum mengetahui Sharnaaz Ahmad seorang yang lantang menyuarakan pendapatnya di media sosial, bagaimanapun pelakon itu menafikan sikap panas baran dirinya menjadi punca keretakan rumah tangganya dengan Noor Nabila.

Dakwaan itu timbul apabila seorang pengguna Twitter mendakwa sikap panas baran Sharnaaz antara punca permasalahan dalam perkahwinan yang baru berusia dua tahun itu.

Tidak hanya berdiam diri, Sharnaaz menafikan dakwaan liar itu dengan nada sindiran serta mendoakan behagaiaan netizen tersebut. Sharnaaz juga menegaskan bahawa panas baran bukan punca keretakan rumah tangganya.

“Cik Anis yang manis, semanis wajah namanya. Saya rasa awak telah menyelesaikan masalah rumah tangga saya dengan hanya satu kilas. Tahniah.

“Tapi, saya boleh jamin bukan soal baran yang menjadi masalahnya. Harap Cik Anis bahagia dunia akhirat,” tulisnya.

Dalam pada itu, rata-rata netizen mengecam tindakan wanita itu yang sewenang-wenangnya membuat spekulasi dan sibuk menjaga tepi kain orang.

Terdahulu, gambar di kompleks Mahkamah Syariah Wilayah yang dimuat naik di Insta Story akhirnya terjawab apabila Noor Nabila mengesahkan dia sudah memfailkan perceraian terhadap suaminya,Sharnaaz Ahmad.


Oktovia Manrose Dedah Ramai Suami Orang Mahukannya

Pernah dikaitkan dengan skandal Aliff Aziz sebelum ini, Oktavia Manrose menepis dakwaan netizen yang menganggap beliau penganggu rumah tangga orang. Dedah Oktovia, ramai suami orang sebelum ini ingin menjadikan beliau sebagai kekasih gelap, namun ditolaknya.

“Sejujurnya pengalaman pedih itu suatu pengajaran, saya lebih berhati-hati. Kepada yang suka berburuk sangka, hentikanlah! Kalau masih ada yang fikir saya pemburu cinta suami orang, tolonglah. Saya bukan begitu”

“Sebelum ini orang tak tahu saya pernah menolak harapan lelaki-lelaki dalam kalangan suami orang. Ada yang nak menjadikan saya kekasih dalam diam. Saya menolak, memang tak mahu. Saya bukan perampas suami orang”

Memagang status janda anak satu, Oktovia mendakwa ramai pihak cuba menambah api dalam bara ketika kontroversinya dengan Aliff dengan menokok tambah cerita hinggakan beliau trauma berdepan dengan kontroversi terbabit.

“Lebih mengejutkan apabila kita berdiam, ada pula menambah cerita, memfitnah dan berburuk sangka. Macamlah saya ni tak ada perasaan. Orang tak tahu kesan berdepan masalah saya tak boleh tidur malam dan tak lalu makan,” katanya.

Terdahulu industri hiburan kecoh apabila Oktovia dikaitkan menjadi perosak rumah tangga Aliff dan Bella Astillah apabila ada individu melihat mereka berpegangan tangan sebelum pasangan itu bercerai selepas itu. (rtky/w)


"Saya Berikan Al-Quran Untuk Dia Fahami, Khatamkan"

Rata-rata ramai terkejut dan tumpang gembira dengan majlis pernikahan Ardell Aryana dan Nadzmi Adhwa semalam. Kongsi Ardell, sudah banyak kali Nadzmi memberi bayangan mahu mengajaknya berkahwin namun beliau menolak.

“Saya dah anggap dia macam adik dan kami macam kawan baik, masa susah dan senang ada bersama. Dia ada bagi beratus kali hint nak ajak kahwin tapi saya tak bagi jawapan sebabnya saya tak bersedia lagi”

Namun pendiriannya berubah apabila Ardell memutuskan untuk merisik suaminya dengan memberikan senaskah Al-Quran. Jelas Ardell, beliau mahu suaminya fahami dan khatamkan dahulu sebelum menerimanya sebagai isteri.

“Rasa banyak kekurangan dan bukan mudah bergelar isteri. Sehinggalah selepas hari raya Aidilfitri lalu, saya sendiri merisik dia dan memberi senaskah Al-Quran untuk dia fahami dan khatamkan”

Menjawab pula mengenai perancangan selepas ini, pasangan ini merancang untuk berbulan madu di Mekah. Manakala soal cahaya mata pula, Nadzmi berkata, mereka tidak merancang dan menerima andai diberikan rezeki awal.

“Selepas ini Ardell ada latihan untuk misi kemanusiaan di Yaman dan Syria, manakala saya pula ada penggambaran. Insyallah bulan Oktober atau November depan majlis resepsi. Honeymoon kami mungkin menunaikan umrah hujung tahun ini,” jelas Nadzmi kepada m Star Online.

Terdahulu semalam dengan sekali lafaz Ardell dan Nadzmi sah bergelar suami isteri. Dalam majlis terbabit Ardell menerima hantaran senaskah Al-Quran dan mas kahwin bernilai RM300. Tahniah diucapkan! (rtky/w)


"Zynakal Belum Stabil, Kelakuannya Berubah-Ubah"

Siapa menyangka tindakan ganas Zynakal beberapa hari lalu disebabkan gangguan mental, Bipolar Mania yang dihadapinya dan terpaksa ditahan di wad psikiatri bagi menjalani beberapa siri rawatan pemulihan di hospital.

Menurut teman rapatnya, Syazwan Zanini, perkara itu disahkan setelah beliau dan rakan-rakan memujuknya untuk ke hospital. Bagaimanapun hingga kini, keadaan Zynakal masih belum stabil dan kelakuannya tidak boleh dijangka.

“Setelah mahkamah menjatuhkan hukuman denda pada Jumaat lalu, kami pujuk dia untuk ke hospital kerana nampak lain pada dirinya yang menggambarkan itu bukan dia. Awalnya dia menolak, namun akhirnya dia akur”

“Hasil pemeriksaan doktor mendapati dia menghidap salah satu masalah pada mental dan perlu mendapatkan rawatan segera. Buat masa ini tak dapat dipastikan bila dia akan dibenarkan pulang. Dia masih belum stabil”

“Kadang-kadang dia okey tapi tiba-tiba boleh berubah menjadi tak okey. Watak dia pelbagai dan kadang-kadang kita tak faham apa yang cuba disampaikan dalam perbualan. Kalau anda kenal dia, anda akan tahu itu bukan dia,” jelasnya.

Menjawab spekulasi netizen yang mendakwa Zynakal dibawah pengaruh dadah, Syazwan menegaskan rakannya itu telah diperiksa dan hasil pemeriksaan mendapat beliau bebas dari sebarang pengaruh dadah seperti didakwa.

Untuk pengetahuan, Bipolar Mania merupakan salah satu gangguan pada mental yang menyebabkan emosi seseorang pesakit berubah-berubah. Semoga Zynakal diberikan kesihatan yang lebih baik selepas ini. (rtky/w)


Nadzmi Adhwa, Ardell Aryana Selamat Diijabkabul

Saling mengenali sejak lapan tahun lalu dan bermula dengan cinta dalam diam, pasangan pelakon Ardell Aryana dan Nadzmi Adhwa selamat diijabkabulkan petang tadi di kediaman keluarga Ardell, di Seri Kembangan.

Pasangan ini dinikahkan Imam Masjid al-Mutaqqin Seri Kembangan, Ustaz Hafiza Hafiz dengan sekali lafaz pada jam 5.30 petang.

Ardell menerima hantaran senaskah al-Quran dan mas kahwin RM300 serta masing-masing menyerahkan dua dulang hantaran.

Difahamkan, Al-Quran tersebut merupakan hadiah yang diberikan oleh Ardell kepada Nadzmi sewaktu majlis merisik dan diserahkan kembali sebagai hantaran selepas khatam dan difahami tafsirnya.

“Alhamdulillah, saya sudah khatam al-Quran yang diberikan Ardell. Dia menyerahkannya ketika bertandang ke rumah keluarga saya di Wangsa Melawati.

“Ketika itu, Ardell datang bersama keluarganya. Perjumpaan itu umpama majlis merisik sesama kami dan keluarga.

“Tiada majlis pertunangan. Sebaliknya, hanya ada majlis khatam al-Quran dianjurkan keluarga saya, Jumaat lalu. Naskhah al-Quran yang sama, selepas khatam dan difahami tafsir dan maksudnya, diserahkan kembali pada hari pernikahan ini,” katanya kepada BH Online.

Dalam pada itu, Nadzmi berkata hubungan mereka bertambah erat kira-kira empat tahun lalu selepas membintangi sebuah drama bersama dan menyifatkan jodoh mereka dipanjangkan atas berkat doa peminat.


“Jika Saya Beritahu Kisah Sebenar, Saya Akan Rasa Lega”

Bulan lalu, nama bekas Ratu Cantik Rusia, Rihana Oksana Petra menjadi perhatian ramai apabila peguam Sultan Kelantan mengesahkan sudah menghantar surat cerai talak tiga kepada pihak peguam Rihana.

Namun, setakat ini masih tiada khabar terbaru mengenai status perkahwinan diraja itu. Bagaimanapun, perkongsian terbaru oleh Rihana di Instagram miliknya menimbulkan tanda tanya dikalangan netizen.

Menerusi entri itu, Rihana menyedari ramai yang ingin mengetahui apakah sebenarnya yang berlaku antara mereka.

Ujarnya lagi, jika beliau memberitahu kisah sebenar pasti beliau akan merasa lega. Namun, katanya seandai beliau menceritakan perkara sebenar pasti ianya akan menyakitkan.

“Sebelum ini, saya tidak bersedia untuk menceritakan semuanya.. Kemungkinan, jika saya memberitahu anda kisah sebenar, saya akan merasa lega.. Tetapi, saya tidak mahu menyakiti sesiapa pun, ianya pasti akan menyakitkan sekali,” tulisnya.

Terdahulu, Rihana terkilan dengan dakwaan Sultan Kelantan, Sultan Muhammad V yang menafikan statusnya sebagai bapa kepada anak mereka mencabar baginda melakukan ujian DNA terhadap bayi berkenaan.


“Saya Dah Mula Masuk Tandas Lelaki, Bagi Saya Ruang”

Baru saja menjalani pembedahan untuk membuang payudara palsu atau implan silikon, usahawan kosmetik Safiey Illias memberitahu dia mahu menjadi dirinya sendiri dan selesa dengan penampilannya kini.

Katanya lagi, dia tetap manusia biasa yang berdosa namun dia berjanji akan memakai pakaian lelaki walau kemana sahaja dia pergi. Safiey juga meminta agar mereka diluar sana tidak berharap terlalu tinggi kerana dia masih mencari hidayah Allah.

Menurut Safiey lagi, dia berhijrah bukan untuk menjadi seorang ustaz tetapi untuk kembali ke fitrah asalnya iaitu menjadi lelaki.

Safiey juga mengakui dia sudah mula menggunakan tandas lelaki dan meminta kepada netizen agar diberi ruang dalam penghijrahannya kali ini. Dalam pada itu, Safiey turut meminta maaf andai dia melakukan kesilapan.

Perkongsian itu mendapat reaksi positif daripada netizen yang memberikan kata-kata semangat dan mendoakan agar Safiey akan terus istiqamah. Semoga Maal Hijrah kali ini membuka lembaran baru buat Safiey.


Video Hamil Hanya Gimik, Netizen Bengang Dengan Bella Dally

Baru-baru ini, Bella Dally ada berkongsikan video memaparkan ujian alat kehamilan dan rata-rata netizen membuat spekulasi bahawa pelakon itu kini berbadan dua.

Perkongsiannya itu membuatkan ramai netizen teruja dan mengucapkan tahniah malah rakan artis juga turut bertanyakan adakah benar perkhabaran tersebut.

Bagaimanapun, isu mengenai kehamilan itu akhirnya terjawab apabila memuat naik satu lagi video dan rupanya ia merupakan gambaran kepada ‘kelahiran’ produk terbarunya.

Bismillahirrahmanirrahim, The day is finally here! This IS my New Baby, Lip Cream by @olumiscosmetics_hq ? Sebenarnya dah lama nak buat my very own cosmetic brand dan akhirnya tahun ini menjadi kenyataan. 4 natural colors that you can simply apply daily whether it’s for work, catching up with friends or even for a date night! ? Thank you so much for your endless support ???? #OlumisbyBellaDally

A post shared by  ? B e l l a D a l l y ? (@belladally) on Aug 29, 2019 at 5:23am PDT

Meskipun ramai yang gembira dengan produk terbaru itu, namun ada segelintir netizen meluahkan rasa bengang seolah tertipu dengan gimik tersebut serta menyifatkan ianya marketing paling teruk. Malah, netizen mendakwa jika suatu hari nanti betul-betul hamil, tiada orang akan percaya.

Namun, ada netizen tampil mempertahankan Bella bahawa tiada salahnya dengan strategi pemasaran pelakon itu. Netizen itu turut membidas orang ramai yang asyik sibuk dengan hal selebriti dan hanya tahu mencari salah mereka sahaja.

Netizen turut memuji idea Bella yang berfikir diluar kotak dan idea tersebut lain dari yang lain.  Apa pun tahniah diucapkan kepada Bella di atas produk baru tersebut. Mana tahu atas berkat doa netizen, tak lama lagi kita dengar perkhabaran Bella bakal menimang cahaya mata pula.


Seth Uwais Nama Bayi Pertama Shila Amzah

Tahniah diucapkan kepada Shila Amzah dan suami diatas kehadiran cahaya mata pertama mereka. Cahaya mata lelaki yang dinamakan Seth Uwais Bin Haris Idraki itu selamat dilahirkan secara pembedahan semalam.

“Syukur Alhamdulillah, Sha selamat melahirkan our first baby malam tadi pada 31 August 2019 (jatuh pada Hari Merdeka dan Awal Muharram) , jam 11.43, secara emergency c section (pembedahan), seberat 2.88kg”

“Sha dan Haris sangat terharu dengan semua ucapan dan doa semua, terima kasih banyak. Alhamdulillah syukur kehadrat Allah SWT diatas limpah kurniaNya dan rezeki. Memperkenalkan, Seth Uwais Bin Haris Idraki”

“Sekarang Sha di nasihatkan untuk berehat oleh doktor setelah 55 jam 43 minit Sha berada dalam labour. Doakan Sha cepat sihat ya? Sorry tak dapat balas semua, tapi Sha dan Haris hargai sangat,” tulisnya.

Semoga kesihatan Shila dipermudahkan begitu juga dengan proses berpantang selepas ini. Tak sabar nak lihat wajah comel bayi pertama Shila! Tahniah sekali lagi diucapkan buat pasangan ini. (rtky/w)


Sharnaaz Ahmad Redha Dengan Penceraian Difailkan Isteri

Berikutan pendedahan yang dibuat Noor Nabila mengenai penceraian mereka, Sharnaaz Ahmad redha dengan keputusan yang dibuat isterinya dan enggan bercerita lanjut mengenai punca sebenar kerana ianya terlalu peribadi.

“Jujurnya, lidah saya kelu untuk berkata. Memandangkan dia yang meminta perceraian, saya kena ikut sajalah. Saya takkan bercakap perkara buruk kerana saya masih matang dan waras untuk berfikir. Nabila ibu kepada anak kami”

“Hal rumah tangga terlalu peribadi. Sejak awal lagi, saya tidak gemar berkongsi dengan media. Namun, berikutan ia sudah dibawa ke mahkamah, saya sekadar ingin memaklumkan, saya cukup matang untuk melaluinya”

Menurut Sharnaaz, saat beliau diuji dengan dugaan ini, beliau bersyukur keluarganya tidak pernah mencampuri urusan mereka suami isteri dan sentiasa berada di belakang beliau memberikan sokongan moral.

“Ibu bapa dan adik-beradik saya tidak pernah masuk campur dalam hal rumah tangga kami. Ia prinsip keluarga saya sejak awal lagi. Mereka yakin, saya sudah matang untuk menanganinya. Namun, mereka takkan membiarkan saya bersendirian melaluinya,” jelasnya

Dalam masa sama, Sharnaaz menegaskan walau apa pun yang terjadi diantaranya dan isteri, cahaya mata beliau, Ayden Jebat tetap menjadi keutamaannya. Sebelum ini Nabila mendedahkan sudah menfailkan penceraian buat suaminya. (rtky/w)


Bella Astillah Selar Dakwaan Popular Kerana Bercerai

Entah apa masalah sesetengah netizen sehingga sanggup mendakwa Bella Astillah meraih populariti seperti hari ini hanya kerana bercerai dengan bekas suami, Aliff Aziz. Bengang dengan tuduhan itu, Bella tampil mempertahankan diri.

Dakwaan tersebut dibuat oleh seorang individu yang menulis komen di Instagram Bella. Tidak terus berdiam diri, Bella menjelaskan jika benar sekalipun dakwaan tersebut, tanpa bakat beliau tidak akan mengecapi populariti ini.

“Hi. Akaun palsu ke ni? Ini semua rezeki Allah SWT. Kalau saya popular sebab cerai sekalipun, kalau tak ada bakat, tidak boleh juga. Semua ini juga rezeki anak saya. Semoga hati awak semakin bersih dan cakap pun yang baik-baik,” tulisnya.

Turut menyokong kenyataan Bella, kakaknya, Didie Astillah yang menulis, tiada siapa yang mendirikan rumah tangga mahukan penceraian. Namun jika itu yang terjadi, Didie berkata, kita haruslah menerima takdirnya. (rtky/w)


Noor Nabila Sah Fail Cerai Terhadap Sharnaaz

Gambar di kompleks Mahkamah Syariah Wilayah yang dimuat naik di Insta Story akhirnya terjawab apabila Noor Nabila mengesahkan dia sudah memfailkan perceraian terhadap suaminya, Sharnaaz Ahmad.

Memetik laporan BH Online, Nabila yang enggan mengulas lanjut mengenai perkara itu bagaimanapun memberitahu dia berharap agar diberi ruang dan apa yang paling penting adalah masa depan anak mereka, Jebat Jayden.

“Seperti khabar angin yang bertebaran, saya mengesahkan sudah memfailkan perceraian terhadap suami saya, Sharnaaz Ahmad.

“Buat masa ini, saya serahkan segala-galanya kepada mahkamah. Saya berharap, saya dan keluarga diberi ruang untuk melalui proses ini dengan sabar dan tenang. Doakan kesejahteraan saya dan anak saya,” katanya kepada BH Online.

Sharnaaz dan Nabila telah mendirikan rumah tangga pada Mac 2017. Hasil perkahwinan mereka dikurniakan seorang cahaya mata lelaki, Jebat Ayden pada Ogos 2018.


Cekik Pekerja Stesen Minyak, Zynakal Didenda RM2,800

Pasti ramai tahu sejak semalam kecoh mengenai seorang penyanyi dan kompeser BBNU didakwa mencekik seorang pekerja stesen minyak di Ampang. Ramai netizen tertanya-tanya siapakah penyanyi tersebut dan beberapa nama selebriti turut dikaitkan dengan isu tersebut.

Namun, segala persoalan terjawab apabila hari ini BH Online melaporkan artis yang dimaksudkan adalah Zynakal, penyanyi yang popular dengan lagu ‘Terbang.

Zynakal atau nama sebenarnya Muhammad Raziq Rosli didenda sebanyak RM2,800 hari ini oleh Mahkamah Majistret Ampang.

Majistret Mohamad Firdaus Sadina Ali menjatuhkan hukuman tersebit selepas penyanyi rap itu mengaku bersalah atas kesalahan mencederakan seorang pekerja stesen minyak dan menghalang polis daripada menjalankan tugas,

Zynakal didakwa mendatangkan kecederaan terhadap warga Bangladesh, Ahmad Mostak, di Stesen Petronas Pandan Prima, Ampang, jam 3 petang, pada 28 Ogos lalu.

Dia juga turut didakwa dengan sengaja menghalang anggota polis dengan tidak menunjukkan kad pengenalannya bagi tujuan pemeriksaan, pada hari yang sama.

Penyanyi itu dituduh dibawah Seksyen 323 Kanun Keseksaan, yang membawa hukuman penjara maksimum setahun atau denda atau kedua-duanya.

Dalam pada itu, tertuduh yang tidak diwakili peguam memohon hukuman denda dikurangkan atas alasan tidak mempunyai pendapatan tetap sebagai penulis lirik dan pencipta lagu. Bagaimanapun rayuan itu ditolak bagi memberi pengajaran.


Penuh Dengan Kejutan Di Luar Kotak, Filem Wangi Bakal Buat Peminat Ternanti-Nanti

Gandingan mantap Sharnaaz Ahmad (Khuzairi) dan Erra Fazira (Nor) dalam sebuah filem Wangi, ini bakal beri satu tamparan hebat buat peminat filem psiko thriller dan jenayah seram.

Turut digandingkan bersama, Nabila Huda (Bella) dan Syazwan Zulkifly (Azlan) bagi menimbulkan lagi konflik persahabat antara Khuzairi, Nor, Bella dan Azlan apabila berlakunya suatu peristiwa di sebalik kehilangan Bella.

Filem Wangi yang bakal menggegarkan pawagam 5 September ini mengisahkan tentang Nor (Erra Fazira) yang baru pulang ke rumah setelah melahirkan cahaya mata kedua. Dia dan suaminya, Khuzairi (Sharnaaz Ahmad) memiliki seorang anak lelaki istimewa berusia tujuh tahun. Sepanjang dalam tempoh berpantang, Nor telah dijaga oleh ibunya.

Dalam pada itu, Nor juga menyedari ketiadaan pembantu rumah dan merangkap adik angkatnya, Bella (Nabila Huda). Khuzairi memberitahu bahawa Bella telah berhenti dan pulang ke Amsterdam dengan alasan berkahwin dengan kekasihnya iaitu Azlan.

Bagaimanapun, Nor berasa pelik memandangkan Bella tak pernah bercerita tentang perkahwinan dan bermulalah misteri tentang kehilangan Bella serta kejadian-kejadian pelik yang berlaku ke atas dia dan keluarganya.

Sebelum bercerita lanjut mengenai konflik persahabatan mereka, kami nak bagi anda layan 5 sebab kenapa anda WAJIB tonton filemm psiko thriller ini.

Watak Khuzairi merupakan bapa kepada dua orang anak namun mempunyai satu sifat psiko, dimana perkara ini tidak berjaya dihidu oleh isterinya, Nor. Khuzairi juga merupakan punca kehilangan Bella yang selama ini menjadi tanda tanya diantara Nor dan kekasih Bella iaitu Azlan.

Dalam filem ini, sedar tak sedar Khuzairi yang amat menyanyangi isterinya telah melakukan sesuatu perkara yang diluar jangkaan terhadap isterinya hanya semata-mata untuk menutupi satu rahsia.

Dan dari sini penonton akan bermain dengan seribu satu persoalan dan sifat amarah anda kepada Khuzairi akan lebih berkobar-kobar. Nak tahu apa yang Khuzairi lakukan kepada Nor, Bella dan Azlan anda harus tonton filem Wangi ini.

Sifat psiko Khuzairi memang tidak dapat dibendung lagi, apabila Bella yang sebelum ini telah menjalinkan hubungan telarang dengan Khuzairi yang merupakan suami kepada kak angkatnya muncul kembali untuk menuntut keadilan bagi pihak anak yang dikandungnya.

Hubungan terlarang mereka dirahsiakan kepada pasangan masing-masing. Namun atas sebab terlalu sayangkan Nor, Khuzairi telah membunuh Bella dan menyimpan mayat tersebut.

Masuk sahaja part ini, confirm anda akan keluarkan perkataan “eh boleh pula dia bunuh macam tu, eh bila dia ambil benda tu, eh bila dia bawa masuk si mati ni“, dan banyak lagilah eh yang bakal keluar dari mulut anda, kalau tak percaya kena tengok baru tahu betul ke tak apa yang kami katakan.

Tidak berjaya sesuatu cerita jika pelakon tidak memain peranan dalam menjayakan watak yang digalasnya. Namun dalam filem Wangi arahan Yeop Hitler ini anda pasti berpuas hati apabila menonton gara-gara kesemua pelakonnya berjaya membawa watak mereka dimana masing-masing akan buatkan anda jadi geram, marah, sedih dan seram.

Tipu sekiranya anda hanya menonton filem semata-mata tanpa terpengaruh dengan watak-watak para pelakon. Kami berani janji dimana sambil anda menonton filem Wangi ini anda akan bermain dengan emosi anda sendiri.

Pada babak akhir filem ini, emosi anda akan kembali cool dan lega apabila melihat sendiri apa yang berlaku kepada Khuzairi. Nak tahu cool ke tak babak akhir Wangi ini haruslah kena tonton sendiri.

Tidak lengkap sesebuah filem sekiranya tidak mempunyai lagu yang berjaya menarik jiwa penonton apabila meonton.
Dengar saja lagu Bisikan nyanyian Noh Salleh, memang terasa betul kesedihan yang bakal anda saksikan di dalam filem ini. Lirik pun pedih sangat kalau didalami betul-betul. Lebih menarik lagi, lagu ini dihasilkan sendiri oleh Noh.

Kalau anda masih tak percaya dengan 5 sebab yang kami bagi ni, tak mengapa jom kami bagi anda layan trailer pula. Pasti tak sabar nak terjah pawagam 5 September ini.


“Saya Doakan Mawar Jumpa Suami Terbaik”

Baru saja pulang dari menunaikan ibadah haji, Fizo Omar memberitahu ianya pengalaman yang memberikan seribu satu makna kepada dirinya dan kehidupannya kini lebih tenang.

Berkongsikan doanya ketika di Tanah Suci, dia meminta agar diberikan kebahagian serta hubungannya dengan bekas isteri, Mawar Karim kekal baik meskipun tidak lagi bergelar suami isteri.

“Saya lalui pelbagai ujian dalam kehidupan dan rumah tangga, jadi saya doakan agar apa pun yang jadi antara saya dan Mawar biarlah anak kami iaitu Maryam jadi anak solehah dan bakal membimbing tangan ibu dan ayahnya ke syurga akhirat kelak,” katanya kepada mStar Online.

Dalam pada itu, Fizo juga turut mendoakan semoga dia dan Mawar ditemukan dengan pasangan terbaik dan hubungan mereka sebagai ibu bapa Maryam akan kekal sampai bila-bila.

“Saya juga doakan juga semoga Mawar jumpa suami terbaik dan begitu juga dgn saya, mungkin kami akan pasangan lain selepas ini namun saya amat berharap agar silaturahim sebagai ibu bapa Maryam berkekalan sehingga akhir hayat,” katanya.

Fizo dan Mawar mendirikan rumah tangga pada 2013 namun bercerai pada Julai lalu. Hasil perkahwinan mereka dikurniakan seorang cahaya mata perempuan, Wan Maryam kini berusia setahun.


Vivy Yusof Dikecam Netizen Buat ‘BM Challenge’

Umum mengetahui, usahawan berjaya Datin Vivy Yusof menggunakan bahasa Inggeris untuk berkomunasi dalam kehidupan seharian mereka termasuklah ketika bercakap dengan keluarga serta anak-anak.

Jarang sekali kita melihat pengasas tudung jenama dUCk Scarves untuk berkomunikasi dalam bahasa Melayu sepenuhnya. Bagaimanapun, niatnya melakukan ‘BM Challenge’ iaitu bertutur sepenuhnya dalam Bahasa Malaysia selama sehari dikecam teruk oleh netizen.

Malah netizen menyifatkan tindakan Vivy itu dianggap memalukan dan digelar poyo kerana sebagai seorang Melayu sepatutnya fasih berbahasa Melayu. Ada netizen berpendapat, ramai orang Melayu malu untuk berkomunikasi dalam bahasa Melayu kerana bimbang akan dicop sebagai low class.

Netizen turut mengatakan, negara kita sudah merdeka tetapi pemikiran masih dijajah sehinggakan bahasa sendiri diperkecilkan dan diketawakan.

Kata netizen lagi, ia sangat memalukan jika rakyat Malaysia tidak boleh bertutur dalam bahasa Melayu sedangkan warga asing yang datang bekerja di Malaysia fasih berbahasa Melayu.

Bagaimanapun, Vivy tidak mudah melatah dengan kecaman netizen terhadap dirinya. Menerusi Insta Story, beliau begitu positif dengan mengatakan tidak semua orang akan sukakan kita dan perkara itu sudah biasa bagi dirinya.

Meskipun ramai mengecam, namun ada netizen mempertahankan usahawan tersebut dengan berpendapat mungkin beliau sudah biasa berkomunikasi menggunakan bahasa Inggeris berbanding bahasa Melayu.


“Asalnya Telanjang, Ni Dah Tutup Sikit”

Penampilannya sering dikritik netizen gara-gara terlalu seksi dan mencolok mata, sudah tentu ramai yang akan menasihati Sharifah Sakinah mengenai cara pemakaiannya itu.

Nampaknya, nama Sakinah sekali lagi menjadi perhatian netizen apabila dia berkongsikan mesej peribadi yang diterima daripada seorang netizen menegurnya supaya lebih menutup aurat. Kata netizen itu lagi, biarpun tidak bertudung tetapi tidak perlulah berpakaian tetapi seperti telanjang.

Bagaimanapun, tindakan Sakinah memuat naik mesej tersebut dikritik netizen. Kata netizen lagi, pelakon itu tidak sepatutnya berkongsi mesej itu kepada umum kerana teguran itu diberikan secara peribadi.

Malah orang ramai turut mempertahankan netizen tersebut yang memberikan teguran melalui mesej dan tidak bertindak memalukan pelakon itu dengan meninggalkan mesej di ruangan komen secara terbuka.

Tidak kurang juga ada netizen mendakwa jawapan ‘sarkastik’ Sakinah itu tidak lawak langsung dan hanya mengaibkan diri sendiri sahaja.

Malah, ramai yang tidak faham dengan masalah artis apabila ditegur secara terbuka marah, tetapi apabila memberikan teguran melalui mesej peribadi di sebarkan pula.


“Saya Tak Terlibat Isu Cekik Pekerja Pam Minyak”

Sejak semalam industri hiburan tanah air dikejutkan dengan berita dimana seorang penyanyi dan komposer berusia 21 tahun ditahan polis atas dakwaan mencekik seorang pekerja stesen minyak di Ampang.

Pelbagai spekulasi timbul dan netizen turut memetik beberapa nama artis BBNU termasuk penyanyi Haqiem Rusli. Malah, ruangan komen Intagramnya dibanjiri dengan komen netizen yang mendakwa kes tersebut ada kaitan dengan dirinya.

Tidak melatah dengan tuduhan tersebut, Haqiem tampil membersihkan namanya dengan menjelaskan bahawa dia tidak terlibat dengan isu cekik pekerja di stesen minyak tempoh hari.

Tegasnya lagi, pada hari kejadian dia melakukan penggambaran di Kuala Lumpur. Dalam pada itu, Haqiem turut meminta netizen tidak menyebarkan berita yang tidak sahih. Ujarnya lagi, diharap dengan penjelasan tersebut tiada lagi pihak menuduhnya.

Menerusi live Instagram semalam, Haqiem turut memberitahu jika benar dia terlibat dalam kes berkenaan sudah tentu dia berada di balai polis.

Terdahulu, seorang penyanyi lelaki yang juga komposer ditahan polis selepas bertindak mencekik seorang pekerja sebuah stesen minyak di Ampang, semalam.

Dalam kejadian sekitar 4 petang semalam, penyanyi berusia 21 tahun itu ditahan anggota polis selepas kejadian itu dimaklumkan oleh pengurus stesen minyak berkenaan.


"Kakak Saya Berhak Mendapat Yang Terbaik"

Ketika ini pergolakkan rumahtangga pasangan, Sharnaaz Ahmad dan Noor Nabila hangat diperkatakan. Sebagai adik, Neelofa inginkan kakaknya mendapat yang terbaik dalam hidup dan menyokong apa sahaja keputusan.

“Nabila sudah mengharungi pelbagai dugaan (dalam hidup), jadi tidak adil untuk saya menghakimi fasa yang sedang dilaluinya ketika ini. Apa yang saya boleh cakap, dia sangat kuat dan berhak mendapat yang terbaik”

“Saya pasti menjadi orang pertama ditanya kerana kami tinggal serumah. Tetapi, tidak adil saya mengulas mengenai rumah tangga mereka. Sebagai adik, saya menyokong apa sahaja keputusan yang membuat kakak gembira”

Tambah Neelofa, warganet bebas membuat apa sahaja spekulasi mengenai gambar kompleks mahkamah yang dimuat naik kakaknya semalam. Dalam masa sama, Neelofa minta netizen agar menantikan sahaja keputusan kakaknya.

“Saya, keluarga dan rakan sentiasa berada di belakangnya. Itu perkara normal dan saya yakin, Nabila dapat mengendalikannya dengan baik. Dia pasti tahu buruk baik setiap tindakan yang dilakukan. Nantikan sahaja,” jelasnya.

Untuk pengetahuan, Sharnaaz dan Nabila telah mendirikan rumah tangga pada penghujung Mac 2017. Hasil perkahwinan mereka telah dikurniakan seorang cahaya mata lelaki, Jebat Ayden pada Ogos tahun lalu. (rtky/w)


Sharnaaz Ahmad Rasa Bingung Isteri Didakwa Fail Cerai

Gambar kompleks Mahkamah Syariah Wilayah yang dimuat naik Noor Nabila terus menjadi tanda tanya. Manakala Sharnaaz Ahmad pula enggan mengulas lanjut mengenainya demi menjaga hati kedua belah keluarga.

“Buat masa ini saya belum bersedia bercerita sebab ia hanya andaian jadi tak berani nak cakap takut memudaratkan lagi keadaan. Saya tahu saya banyak bercakap benda-benda begini tapi ini soal keluarga, saya tak mahu cakap lebih”

“Pertama kali dalam hidup saya tidak dapat hendak mengungkapkan perasaan sendiri. Saya bagai kehilangan kata dan tak tahu nak cakap apa, saya rasa kosong. Apa yang saya tahu hari ini bersepah orang telefon bercakap pasal ini”

Luah Sharnaaz lagi, walau apa pun yang bakal berlaku di dalam rumah tangganya dengan isteri, keutamaan beliau adalah kepada anak sulungnya, Jebat Ayden yang akan beliau jaga sampai akhir hayat dikandung badan.

“Walau apapun yang berlaku, Jebat tetap akan berada di sisi sampai saya menutup mata. Apa yang terbayang dalam fikiran adalah anak saya, itu sahaja,” jelasnya kepada m Star Online mengenai pergolakkan rumah tangganya.

Terdahulu status rumah tangga pasangan ini mencetuskan spekulasi kerana didakwa kembali bergolak selepas Nabila memuat naik kepsyen yang menguatkan lagi dakwaan bahawa mereka sedang berdepan dengan masalah. (rtky/w)


Muat Naik Foto Di Mahkamah, Noor Nabila Fail Cerai?

Terdahulu, netizen meluahkan rasa gembira rumah tangga Sharnaaz Ahmad dan Noor Nabila sudah kembali pulih Ramadan lalu. Malah, pasangan itu juga turut menyambut hari raya bersama anak lelaki mereka, Jebat Jayden.

Bagaimanapun, baru-baru ini timbul desas-desus apabila ada pihak mendakwa rumah tangga pasangan itu kembali bergolak.

Menurut Miss K dari portal Astro Gempak, perkhabaran itu diterima daripada seorang rakan yang mendakwa Nabila nekad mahu menfailkan pereceraian selepas usahanya untuk menyelamatkan perkahwinannya gagal.

Malah, foto di sebuah lokasi dipercayai kompleks Mahkamah Syariah Wilayah Persekutan Kuala Lumpur yang dimuat naik oleh Noor Nabila menerusi Inta Story sebentar tadi sekaligus mencetuskan tanda tanya.

Diruangan komen, netizen yang menyedari perkongsian foto tersebut mendoakan agar semuanya baik-baik sahaja dan dipermudahkan segala urusan.

Netizen juga turut berharap pasangan itu terus mempertahankan perkahwinan mereka dan mendoakan mereka menemui jalan yang terbaik untuk menyelesaikan segala permasalahan.


“Saya Terima Jika Ada Yang Panggil Hajjah”

Baru saja pulang dari mengerjakan ibadah haji, Erra Fazira berkata ianya pengalaman paling indah dan menyentuh hati. Katanya lagi, impiannya untuk menunaikan Rukun Islam kelima itu sudah pun tercapai.

Menurut Erra lagi, dia berharap ibadah hajinya diterima dan dia banyak berdoa uuntuk kebaikan di dunia dan akhirat.

“Saya hanya buat yang terbaik dan berharap ia diterima dan mendapat haji mabrur.

“Nama pun doa, jadi kena rahsia. Tapi, secara keseluruhannya tentu saja untuk kebaikan di dunia akhirat. Tentu saja kita kejar dunia tapi akhirat adalah matlamat kita. Jadi saya nak seimbangkan,” katanya kepada Harian Metro.

Dalam pada itu, Erra berkata dia tidak kisah jika ada yang memanggilnya dengan gelaran Hajjah. Ujarnya lagi, mutawwif memberi nasihat supaya tidak menolak panggilan itu.

“Sejujurnya, pada awalnya tentu saya berasa kekok dan minta panggil biasa saja. Tapi, saya dinasihatkan oleh ustaz yang menjadi mutawwif di sana tidak menolak atau pesan pada orang jangan panggil hajjah. Itu sesuatu yang tak baik.

“Jadi, saya dengar nasihat itu dan terima jika ada yang panggil hajjah,” katanya.


Noki Jawab Dakwaan Bercinta Dengan Emma Maembong

Sebelum ini dikatakan hangat bercinta dengan abang kepada Menteri Belia & Sukan, Syed Saddiq, timbul pula dakwaan Emma Maembong dikatakan menjalin hubungan cinta dengan ahli kumpulan K-Clique, Noki.

Khabar angin itu timbul apabila kedua mereka sering memuat naik gambar bersama di Instagram. Bagaimanapun, Noki menafikan dakwaan tersebut dan menjelaskan hubungan mereka tidak lebih hanyanya sekadar kawan.

“Kami sudah tujuh tahun berkawan, kebetulan kakak saya rapat dengan Emma. Benda itu jadi isu sebab kami post gambar di Instagram, hakikatnya perasaan saya terhadap dia tak lebih daripada sekadar kawan.” ujarnya kepada mStar Online.

Dalam pada itu, Noki turut menghuraikan ciri-ciri wanita idamannya seorang wanita yang bertudung dan tinggi lampai.

Apa pun terjawab sudah spekulasi hubungan mereka berdua hanya sekadar teman baik sahaja dan Emma tidak menepati ciri-ciri gadis idaman Noki memandangkan pelakon itu tidak lagi bertudung.


"Selepas 11 Tahun Menanti, Salahkah Obses Dengan Anak?"

Kerana kerap memuat naik perkembangan anak di laman sosial, Datuk Siti Nurhaliza dituduh obses dengan anak sendiri. Terkilan dengan dakwaan itu, Siti menyifatkan selepas penantian selama 11 tahun untuk menimang cahaya mata, tidak menjadi kesalahan untuknya berbuat demikian.

BACA: Siti Nurhaliza Anjur Ulangtahun Perkahwinan Tun M Di Rumah Sendiri

“Siti tidak obses dengan anak sendiri, malah rasanya, Siti juga tidak terlalu kerap memuat naik gambar dan rakaman video Aafiyah seperti yang diperkatakan warganet. Jika ada momen menarik dan perlu, Siti akan kongsi”

“Siti juga akan selitkan muat naik aktiviti seni. Lagipun, rasanya bukan kesalahan jika Siti obses dengan anak sendiri. Selama 11 tahun Siti nanti kehadiran Aafiyah dan hanya pada usia 39 tahun, baru Siti dikurniakan cahaya mata.

Sebagai selebriti yang sentiasa sibuk, Siti tidak mahu ketinggalan untuk melihat perkembangan tumbesaran anaknya dan dengan cara merakam sahaja beliau dapat menonton semula gelagat Siti Aafiyah di laman sosial.

“Mungkin mereka yang tidak puas hati itu mempunyai anak ramai. Jadi, mereka tidak teruja seperti yang Siti rasakan ketika ini. Selalu Siti berpesan kepada pengasuh supaya rakam apa sahaja gelagat Aafiyah. Apabila sibuk bekerja, kadang-kadang ada perkara yang Siti ketinggalan”

“Balik rumah, tengok Aafiyah sudah pandai itu dan ini. Untuk tidak menyesal, Siti rasa rakaman seperti itu perlu. Siti lebih suka jika rakaman dimuat naik di YouTube. Selain durasinya panjang, ia boleh ditonton bila-bila masa,” katanya. (rtky/w)


“Bakal Isteri Saya Nanti Akan Mengejutkan Ramai”

Bakal menamatkan zaman bujang tahun hadapan, Zul Ariffin memberitahu dia mahu perbetulkan dirinya terlebih dahulu sebelum sebelum menuju ke gerbang perkahwinan.

Katanya lagi, perkahwinan menuntut komitmen serta tanggungjawab besar dan tidak mahu terbawa-bawa perangai lama. Malah, dalam soal lakonan juga dia akan lebih selektif untuk menjaga perasaan isterinya kelak.

“Saya tidak mahu pasangan teraniaya jika saya masih terbawa-bawa dengan perangai lama. Begitu juga dalam soal lakonan, saya perlu lebih selektif bagi menghormati perasaan pasangan. Banyak pengorbanan perlu saya lakukan sebagai persediaan menjadi suami.

“Saya pandang tinggi soal perkahwinan dan mahu melangkah ke alam rumah tangga dengan penuh rasa tanggungjawab. Jadi, saya harus perbetulkan diri, termasuk menjauhi perkara yang tidak enak pada pandangan mata,” katanya kepada BH Online.

Enggan mendedahkan identiti wanita yang mencuri hatinya, Zul berkata dia akan memperkenalkan bakal isterinya itu apabila tiba masanya nanti. Menurut Zul, dia merancang mengadakan majlis akad nikah di Malaysia, manakala majlis resepsi diadakan di Bali, Indonesia.

“Siapa gerangan bakal isteri, saya akan beritahu kelak. Tidak perlu berteka-teki kerana tiba masa saya akan perkenalkan kepada semua. Apa yang dapat dikatakan, gadis istimewa ini akan mengejutkan ramai.

“Untuk majlis resepsi, saya serahkan kepada pihak perempuan. Saya juga ada majlis perkahwinan impian, mungkin saya pilih Bali. Tidak perlu majlis besar-besaran, sebaliknya memadai bersederhana,” katanya.


Peminat Spekulasi Elfira Loy Hamil Anak Kembar

Usia kandungan mencecah tujuh bulan dan bakal bergelar ibu tidak lama lagi, baru-baru ini foto yang dimuat naik oleh Elfira Loy menunjukkan perkembangan terbarunya yang sedang sarat hamil menjadi perhatian netizen.

Foto yang dikongsikan di Intagram itu ternyata mengejutkan netizen dengan perubahan Elfira dengan perutnya yang luar biasa besarnya. Malah ramai yang membuat spekulasi kandungannya itu adalah anak kembar.

BACA: Sarat Tujuh Bulan, Elfira Loy Cepat Letih & Tak Lalu Makan

Melihat ramai yang bertanyakan tentang perkara itu, Elfira dilihat membalas salah satu komen dengan mengatakan perut besar tidak bermakna hamil anak kembar.

Tidak kurang juga ramai yang meneka Elfira bakal menimang cahaya mata perempuan berdasarkan bentuk perutnya. Bagaimanapun, Elfira sekali lagi dilihat membalas komen tersebut dengan menyifatkan ianya syirik membuat tekaan sebegitu.

Dalam pada itu, ramai yang memuji Elfira yang kelihatan sangat berseri-seri meskipun sedang sarat hamil. Apa pun kami mendoakan semoga proses kehamilan dan kelahiran cahaya mata sulung Elfira dipermudahkan dan berjalan lancar.


Jadikan Gaya OOTD Anda Lebih Meletop Dan Up To Date Hanya Dengan 5 Kamera AI Nova 5T Bermula Esok!

Tak lengkaplah sekiranya anda sudah all out tentang fasyen harian anda tapi pekara paling malang bila anda tak serlah penggayaan anda melalui gambar. Meskipun anda bergaya bak selebriti sekali pun tapi kalau gagal bab pengambilan gambar OOTD tak boleh juga.

Nak gambar OOTD yang lebih meletops dan terserlah anda haruslah bijak memilih telefon bimbit, bukan hanya semata-mata telefon pintar beraiz besar anda terus rembat. Maklumutlah nak lengkapkan lagi gaya OOTD lah katakan.

Tips-tips pemilihan telefon haruslah yang canggih dari segi prestasi dan kelajuan, elegen, terkini dan yang paling penting dilengkapi dengan kamera yang tip top. Sekali snap ja terus gambar anda memukau hati. Kami ada nak share dengan anda telefon pintar yang serba serbi lengkap dengan teknologi yang canggih.

Baju dah grand-grand bila nak snap gambar haruslah cari kamera yang up to date untuk buat naik di laman media sosial bukan. Dengan telefon pintar HUAWEI Nova 5T ni ada dah tak perlu risau sebab kameranya sangat fashionista yang mampu buatkan gambar anda gempak.

Yalah mana taknya, bahagian kamera sahaja dilengkapi 5 kamera AI iaitu terdiri daripada 48MP Quad AI yang terdiri daripada kamera utama 48MP + 16MP Sudut Lebar Sudut Lebar + 2MP Kanta Makro & Kedalaman 2MP manakala kamera selfie dihadiri dengan 32MP yang bakal mencantikan lagi gambar selfie anda.

Jika nak wefie pun dah tak heran semua orang masuk ke tak dalam frame gambar. Ini semua gara-gara Ultra wide-angle photography dan Stunning backlit selfie yang memainkan peranannya dalam HUAWEI Nova 5T.

Memang meletop-letoplah gambar anda lepas ni. Barulah ada keyakinan untuk up gambar bila sudah miliki telefon canggih ni.

Menyeronokkan dan menghiburkan itu yang mampu kami katakan apabila anda memiliki HUAWEI Nova 5T ini. Dimana anda boleh merakam panggilan masuk dengan menggunakan wajah anda yang cantik dan kacak sekaligus rakan anda akan turut menerima panggilan wajah anda sekiranya menggunakan versi EMUI 9.1.

Yang paling best turut menggunakan World’s First 7nm Mobile AI Chipset yang dilengkapi dengan pemprosesan Kirin 980 berserta 8GB RAM dan pilihan storan dalaman sama ada 128GB atau 256GB.

Tidak mahu ketinggalan dan lambat semasa bermain permainan video game HUAWEI Nova 5T menepati ciri peminat game dengan melengkapkan lagi peranti ini kepada kuasa GPU Turbo 3.0 yang bakal mengoptimumkan pengalaman permainan anda.

Peranan GPU Turbo ini juga membantu mengurangkan penggunaan bateri, memastikan permainan kualiti visual yang tinggi dan lancar.

Bila rajin snap gambar ni pastinya anda tercari-cari suatu telefon pintar dimana kuasa baterinya power. Senang cerita sekali pengecasan sahaja dah penuh. Jangan risau, Nova 5T ini menepati ciri yang anda cari.

Di mana hanya mengambil masa 30 minit untuk kuasa bateri mencecah 50%. Sangat sesuai untuk anda yang sentiasa menggunakan telefon pintar untuk lakukan kerja harian. Nova 5T ini juga mempunya kuasa bateri 3750mAh dan dilengkapi dengan teknologi SuperCharge 22.5W.

Didatangi dengan warna Midsummer Purple, Crush Blue dan Black akan memukaukan lagi penggayaan OOTD anda dan yang paling penting boleh masuk dengan semua baju OOTD anda.

Dari segi reka bentuk pula memang tip-top habis apa skrin telefon HUAWEI Nova 5T bersaiz 6.26 full HD disamping kamera ultra dibahagian hadapan yang bersaiz 4.5mm. Sangat memuakau bila anda mengayakan.

Huawei Nova 5T yang sekarang sedang menjadi rebutan ini hanya RM1599 manakala MediaPad M5 Lite 10 bernilai RM1299. Yang paling penting tempoh warranty bagi telefon pintar ini dilanjutkan. Jadi anda boleh gunakan telefon pintar Nova 5T ini tanpa ragu-ragu selama 2 tahun.

Lagi berita baik untuk anda dimana HUAWEI akan membuka talian pre order mulai 29 Ogos sehingga 5 September dan talian ini untuk anda miliki telefon canggih seperti NOVA 5T dan MediaPad M5 Lite 10 dengan harga super wow.

Yang paling best anda pun boleh dapat exclusive free gift iaitu mini speakers bernilai RM198 untuk tempahan Nova 5T manakala MediaPad M5 Lite 10 anda akan dapat hadiah bernilai RM268.

Setiap exclusive free gift hanya boleh ditebus apabila anda membuat tempahan secara online sahaja. Harga promosi ini juga boleh didapati melalui Level-up Program yang bakal dibuka pada 7 September di semua cawangan HUAWEI.


Aishah Azman Tak Trauma Dengan Lelaki, Tak Serik Bercinta

Meskipun berdepan episod duka dalam ikatan pertunangan, Aishah Azman memberitahu dia tidak trauma dengan lelaki mahupun serik untuk bercinta lagi.

Namun, Aishah memberitahu buat masa ini dia masih belum terfikir untuk mencari pengganti dan mahu fokus dalam kerjaya lakonan terlebih dahulu.

BACA: Afiq Muiz Tarik Aishah Azman Ketika Ditemu Bual Isu Putus Tunang?

“Saya tak trauma dengan lelaki atau tak serik mahu bercinta. Tapi, buat masa ini biarlah saya bersendirian dahulu.

“Saya mahu kembali memberikan fokus terhadap kerjaya dalam bidang lakonan dan mahu memacu semula karier saya,” katanya kepada Astro Gempak.

Dalam pada itu, Aishah enggan mengulas mengenai kontroversinya dengan bekas tunang, Syafie Naswip dan menyerahkan sepenuhnya kepada pihak berkuasa untuk melakukan siasatan.

“Saya tak nak bercakap atau ulas lanjut. Semuanya masih dalam siasatan. Biarlah pihak berwajib menjalankan tugas mereka. Saya tak mahu buka mulut atau memberikan sebarang komen. Biarlah semuanya selesai terlebih dahulu,” katanya.

Terdahulu, Syafie dan Aishah telah bertunang pada awal April lalu namun mengumumkan sudah putus pada bulan Jun. Tidak lama kemudian, timbul pula kes pergaduhan diantara mereka membabitkan ‘status’ Syafie.


Ini Port Terbaik Untuk Anda Lepak Sempena Hari Kemerdekaan

Sedar tak sedar, lagi beberapa hari sahaja kita bakal menyambut Hari Kemerdekaan. Cakap sahaja mengenai Hari Kemerdekaan ini, pasti ramai yang ternanti-nantikan apakah aktiviti atau program menarik yang bakal memeriahkan bulan kemerdekaan ini bukan?

Okey, tak payah fikir lagi di mana nak terjah untuk join aktiviti-aktiviti menarik, sebab kali ini kami ingin kongsikan dengan anda hanya di satu port sahaja tapi ada pelbagai aktiviti menarik yang akan buat anda tak sabar nak sertai.

Bersempena dengan Minggu Usahawan Negara 2019 (MUN2019) yang akan berlangsung di Agro Exposition Park Serdang (MAEPS), Selangor, pada 29 Ogos sehingga 1 September ini, ia bakal menyajikan pelbagai program keusahawanan yang dapat menyokong pembangunan usahawan di negara ini.

Dan sudah tentunya anda sendiri boleh menghayati setiap produk dan barangan usahawan yang akan dipamer serta terjual pada MUN2019 itu nanti.

Tidak sahaja terhad dengan program usahawan semata-mata, di MUN2019 ini juga akan diadakan banyak ativiti yang boleh dilakukan bersama ahli keluarga tau. Nak tahu apa program tersebut? Nah kami senarikan untuk kemudahan anda nanti.

Lebih 3,000 usahawan tempatan akan menyertai ruang perniagaan sepanjang program MUN2019 berlangsung. Ada banyak jualan khususnya dari Satu Daerah Satu Industri yang menghimpunkan ratusan usahawan, dengan ribuan produk usahawan tempatan dari seluruh negara.

Yang paling best, ada juga selebriti tempatan seperti Amy Search, Shuib dan Dato’ Rosyam Nor dan pun akan turut sama menyertai ruang perniagaan di Bazar Selebriti & Primavalet Boombastic Sale.

Selebriti Dato’ Siti Nurhaliza, Faizal Ismail dan Fara Fauzana pula dilantik sebagai Ikon MUN2019 dan sudah tentunya Ikon MUN2019 ini akan temui anda semasa program berlangsung. Jangan lupa sediakan kamera di tangan untuk anda selfie bersama!

Konsert Ambang Merdeka turut akan diadakan di tapak MUN2019 bermula pada jam 8 malam. Di konsert ini anda boleh lihat persembahan daripada selebriti terkenal seperti Tajul, Kugiran Masdo, Floor 88, Baby Shima, Wany Hasrita, Elizabeth Tan dan Ramlah Ram.

Bukan itu sehari sahaja konsert yang akan diadakan. Pada 31 Ogos pula anda akan dihiburkan oleh Hael Husaini, Ernie Zakri, Luqman Faiz dan Fieya Julia.

Tidak ketinggalan persembahan nasyid daripada kumpulan Fattabiouni dan Ceramah Maal Hijrah bersama Dai Fuad dan PU Amin juga turut diadakan sempena sambutan Maal Hijrah.

Untuk melekakan anak anda di MUN2019 itu nanti sambil-sambil anda tinjau barangan usahawan tu, anda boleh biarkan anak anda bermain di Kids Zone di MUN2019.

Pelbagai permainan menarik akan diadakan antaranya Beyblade, PS4, Giant snake & Ladder, Electric Car Unit dan Giant Jegga.

Bukan itu sahaja, anak anda juga akan dihiburkan dengan kehadiran watak Ejen Ali, Pikachu, Baby Shark, Bumble Bee, Ironman, Spiderman dan Troopers. Menarik bukan? Pasti anak anda tak akan bergerak ke mana-mana lah bila dikelilingi kartun-kartun kegemaran ramai ni.

Dah Puas Berjalan, Jangan Lupa Singgah Gerai Makanan Untuk Isi Perut Tu

Beberapa gerai makanan tempatan yang menyediakan makanan terkenal dari seluruh negeri di Malaysia pun ada untuk isikan perut anda yang berbunyi tu.

Pertandingan memasak daging arnab juga akan diadakan. Selain daripada itu, Chef Selebriti negara, Dato’ Fazley Yaakob turut akan mengadakan demonstrasi masakan menggunakan produk halal buatan tempatan.

Time ni boleh lah para ibu sediakan pen dan kertas untu ambil tips memasak dari chef terkenal ni nanti.

Bagi sesi cergaskan diri dan minda anda. Bank Rakyat akan menganjurkan Rakyat Run 2.0 yang akan diadakan pada 1 September 2019. Terdapat 2 kategori pertandingan Rakyat Run 2.0 antaranya larian sejauh 3.5 kilometer dan 7 kilometer.

Setiap kategori ini mempunyai hadiahnya yang tersendiri. Bagi larian 3.5 kilometer hadiah pertama berupa wang tunai RM300, RM200 (tempat kedua) dan tempat ketiga akan bawa pulang wang tunai RM100.

Berbeza pula dengan hadiah bagi kategori larian 7 kilometer dimana juara akan bawa pulang RM1,000 sebagai ganjaran hadiah. Pemenang di tempat kedua dan ketiga pula masing-masing akan membawa pulang sebanyak RM700 dan RM500.

Amacam takan tak meriah lagi ke malam kemerdekaan anda bila ada banyak aktiviti sebegini? Jangan rambang mata untuk memilih program sudahlah. Jangan lupa terjah MUN2019 untuk anda sendiri join aktiviti yang havoc macam yang kami senaraikan tu. Layari www.med.gov.my/mun2019 untuk maklumat penuh tentang program usahawan yang terbesar ini!


"Bertenang, Saya Bukan Mahu Berkahwin Lagi"

Gara-gara memuat naik gambar lengkap berbusana baju pengantin di Instagram sebentar tadi, ramai menganggap Bella Astillah telah menemui pengganti dan selamat melangsungkan majlis persandingan hari ini.

“Foto itu sebenarnya sebahagian daripada babak drama Cinta Belum Tamat Tempoh arahan Jamal Khan yang saya jayakan. Jangan pula ada yang membuat spekulasi mengatakan saya sudah menemui pengganti”

“Bertenang, saya masih solo. Saya selesa sendiri dan mahu terlebih dahulu menikmati fasa ini kerana tiada tekanan,” jelasnya mengenai dakwaan berkahwin sekali lagi menerusi gambar di sosial media.

Menurut Bella, ramai mengucapkan tahniah kepadanya selain meluahkan rasa gembira kerana beliau sudah menemui pengganti baru. Difahamkan gambar berkenaan juga sudah dipadamkan bagi mengelakkan timbul salah faham.

Drama terbitan Metrowealth Production itu menggandingkan Bella dengan Nafiz Muaz, selain turut dibintangi Fendy Bakry. Terdahulu Bella pernah berkahwin dengan Aliff Aziz pada 2016 dan bercerai pada Mac lalu. (rtky/w)


“Tutup Muka Kekasih Sebab Belum Sah Suami Isteri”

Berang apabila wajah kekasihnya dikenali sebagai Mr.E tersebar minggu lalu, Ruhainies menegaskan dia mempunyai sebab tersendiri tidak mendedahkan wajah kekasihnya kepada umum.

Menurut Ruhainies dia tidak mahu terlalu terbuka berkongsikan kisah peribadinya kepada umum dan mahu mengelakkan daripada fitnah melihatkan zaman sekarang macam-macam perkara boleh berlaku.

“Saya ada sebab mengapa saya tutup muka dia dengan meletakkan emoji apa semua tu…Salah satunya, kami belum rasmi sebagai suami isteri.

“Saya juga nak jauhkan daripada fitnah. Zaman sekarang ni terlalu banyak fitnah, jadi kita nak elakkan perkara tersebut daripada berlaku,” katanya kepada Astro Gempak.

Kata Ruhainies lagi, dia akan mendedahkan wajah kekasihnya apabila sampai masanya nanti dan tiada masalah jika orang ramai melihat mereka bersama di luar.

“Buat masa sekarang ni kami keluar seperti biasa sahaja, tidaklah saya suruh dia pakai topeng atau apa. Cumanya kalau ada orang yang nampak kami bersama tu, nampaklah…Tapi untuk diletakkan di media sosial itu, tidaklah.

“Buat masa ini saya belum bersedia untuk mendedahkan wajah si dia, mungkin masa nak buat pengumuman kahwin nanti kot baru tunjuk,” katanya.

Terdahulu, sebuah portal hiburan berkongsikan wajah kekasih Ruhainies yang diterima dari seorang pengirim yang tidak dikenali melalui emel. Difahamkan foto itu dirakam secara ‘curi-curi’ ketika pasangan itu berada di sebuah majlis.


Bekas Suami A Aida Bebas Dengan Jaminan Polis

Bekas suami A.Aida yang juga seorang pelakon, Ariff Aziz telah dibebaskan dengan jaminan polis selepas memberikan kerjasama berhubung siasatan kes kehilangan wang pelaburan milik wanita itu yang berjumlah RM213,805.

“Tangkapan ke atas suspek dibuat di Pejabat Bahagian Siasatan Jenayah Komersial Daerah (BSJKD) Ampang ketika dia hadir memberi keterangan berhubung kes yang dilaporkan. Kami turut merampas satu unit telefon bimbit milik suspek bagi menjalankan siasatan lanjut”

“Namun lelaki itu telah dibebaskan dengan jaminan polis pada hari yang sama setelah keterangan percakapan diambil dan rampasan dibuat,” kata Ketua Polis Daerah Ampang Jaya Asisten Komisioner Noor Azmi Yusoff.

Terdahulu, penangkapan terhadap Ariff telah dibuat pada Sabtu lalu ketika pelakon tersebut hadir ke Ibu Pejabat Daerah (IPD) untuk memberikan keterangan berhubung kes kehilangan wang pelaburan bekas isterinya.

Manakala Aida ketika dihubungi enggan memberikan komen lanjut berhubung penangkapan bekas suaminya namun berharap pelaku kes kecurian berkenaan akan menerima hukuman sepatutnya. (rtky/w)


Mimi Lana Nafi Sudah Putus Dengan Syafiq Kyle

Mungkin jarang dilihat bersama, ada pihak mendakwa Mimi Lana dan Syafiq Kyle sudah putus hubungan. Pelik dengan dakwaan itu, Mimi tampil menafikannya dan menegaskan hubungan mereka masih baik seperti dulu.

“Hubungan saya dengan Syafiq Kyle baik saja. Kami masih bersama. Tak tahu nak komen apa sebab saya dan Syafiq masih berkawan seperti biasa. Kami masih keluar bersama dan tidak pernah bergaduh atau berlaku perselisihan faham”

“Macam mana berita ini boleh timbul pun saya pelik. Saya tak boleh mengawal mulut orang untuk terus membuat spekulasi tidak benar. Biarlah apa mereka nak fikir asalkan kami tahu menjaga hubungan ini dengan baik”

“Rasanya ramai sudah tahu yang saya tak suka nak bercerita lebih mengenai hubungan peribadi. Cukuplah saya kongsikan hubungan saya dengan Syafiq sebelum ini. Tak perlu nak menjaja kisah cinta berlebihan,” jelasnya.

Sebelum ini desas-desus mengenai keretakan hubungan mereka timbul apabila Mimi dikatakan tidak lagi mengikuti Syafiq dilaman sosial Instagram. Jun lalu pasangan ini mendedahkan hubungan mereka kepada umum. (rtky/w)


Sufian Suhaimi Bercinta Dengan Gadis Instafamous 16 Tahun?

Selepas episod putus tunang, kisah peribadi Sufian Suhaimi sering menjadi perhatian netizen. Jika sebelum ini dikaitkan dengan pelakon Jasmine Suraya, kali ini Sufian didakwa menjalin hubungan cinta dengan seorang instafamous, Arianna Natasha.

Kisah hubungan mereka tular selepas Sufian dilihat turut sama meraikan ulang tahun kelahiran gadis berusia 16 tahun itu baru-baru ini.Bagaimanapun, Sufian menafikan dia mempunyai hubungan istimewa dengan gadis tersebut dan kehadirannya di majlis tersebut hanya atas dasar kawan sahaj

“Saya dan Arianna tak ada hubungan istimewa pun, kami sudah lama mengenali antara satu sama lain. Hubungan kami pun hanya kawan sahaja.

“Kehadiran saya di majlis hari jadi Arianna itu pun atas dasar persahabatan. Saya diundang keluarganya untuk hadir dan kebetulan lokasi majlis itu berdekatan dengan rumah saya,” katanya kepada mStar Online.

Dalam pada itu, Sufian berkata buat masa ini dia tidak menjalin hubungan cinta dengan sesiapa pun dan mengakui masih belum berkeyakinan untuk bercinta meskipun sudah melupakan kisah cinta lalu.

“Buat masa sekarang ini, saya tidak bercinta dengan sesiapa pun. Kalau boleh, saya nak elakkan kisah peribadi diberi perhatian lebih berbanding kerjaya seni. Bukan tak move on tapi saya masih ada perasaan insecure nak mulakan hubungan cinta,” katanya.


Tunjuk Alat Ujian Kehamilan, Bella Dally Kini Hamil?

Tindakan Bella Dally memuat naik sebuah video memaparkan alat uji kehamilan di akaun Intagram miliknya ternyata menimbulkan tanda tanya dikalangan netizen.

Menerusi video yang dikongsikan, alat uji kehamilan tersebut menunjukkan dua garisan yang membawa maksud disahkan positif hamil.

Ruangan komen entri tersebut dihujani dengan pertanyaan daripada rakan artis dan peminat yang bertanyakan tentang perkhabaran gembira itu.

A post shared by ? B e l l a D a l l y ? (@belladally) on Aug 27, 2019 at 6:49am PDT

Meskipun tiada jawapan balas diberikan oleh Bella, namun rata-rata mereka tidak melepaskan peluang untuk mengucapkan tahniah kepada Bella. Bagaimanapun, perkara itu bakal terjawab pada 29 Ogos ini berdasarkan tarikh yang dipaparkan di video tersebut.

Bella Dally mendirikan rumah tangga buat kali kedua dengan seorang ahli perniagaan, Arif Izuddin pada 31 Mac lalu. Jika benar berita ini, pasti gembira peminat Bella semua dan ramai tidak sabar menantikan Bella Junior.


Petua Pikat Suami, Mesti Suami Makin Sayang!

Amalan makan jamu bukan perkara baru di kalangan masyarakat kita dan sememangnya menjadi amalan turun temurun sejak dahulu lagi. Dahulu herba-herba ditumbuk halus dan dimakan begitu sahaja ataupun dijadikan jus. Kesemua herba tumbuhan itu amat baik dari segi khasiatnya untuk diamalkan.

Wanita zaman kini terutama yang bekerjaya ada masalah kekangan masa untuk sediakan makanan berkhasiat. Ramai antara kita lebih mudah ambil makanan segera dan tabiat itu sedikit sebanyak memberi kesan kesihatan dalaman hasil daripada pengambilan makanan yang tidak berkhasiat.

Jadi, pengambilan jamu sangat penting untuk pastikan kesihatan dalaman wanita sentiasa terjaga lebih lebih lagi yang sudah berkahwin untuk jaga suami — malah yang belum berkahwin pun amat digalakkan untuk amal makan jamu sebagai persediaan menjadi seorang isteri.

Makan jamu bukan sahaja untuk menjaga kesihatan dalaman tetapi sangat baik untuk menjaga penampilan luaran seperti pinggul dan payudara untuk kekal montok dan mantap.

Ada suami yang jenis tidak kisah kalau bentuk badan isteri tidak seramping kerengga, asalkan dalaman & luaran mantap. Penjagaan dalaman dan luaran wanita amatlah penting. Kita patut ambil berat dan menjaganya sebelum terlambat.

Sifat lelaki bila sudah hilang rasa suka mulalah akan cari kelemahan seorang wanita atau isteri. Jadi sebelum perkara itu berlaku, kita bersedia lebih awal & elak daripada berlaku hal yang tidak diingini dalam rumahtangga.

Jika anda fikir susah untuk dapatkan herba-herba untuk diamalkan sebagai jamu, kini produk kesihatan berasaskan jamu seperti Jus Qasih Sayang dan Jamu Sri Dara keluaran syarikat Almas Beauty & Health boleh membantu anda.

Jus Qasih Sayang diformulasikan dengan herba-herba tempatan (Manjakani, Kacip Fatimah, Kayu Serapat, Halia Bara, Kunyit, Sireh), makanan Sunnah (Delima, Madu, Kurma, Habbatus Sauda) dan makanan moden (Puirera Mirifica, Acai Beri, Epimedium).

Antara kelebihan Jus Qasih Sayang jika diamalkan setiap hari termasuklah merapat dan menguatkan otot dan tisu dalaman rahim, melancarkan peredaran darah, meningkatkan keinginan serta mempercepatkan rangsangan seksual, merapatkan hubungan suami isteri, mengatasi masalah keputihan, mengatasi masalah vagina kering, membantu mengetatkan & menganjalkan vagina, meningkat sistem tahan tubuh badan serta menstabilkan hormon wanita.

Jus Qasih Sayang juga berkesan untuk membantu membunuh bakteria dalam saluran kencing serta mengatasi masalah kerap kencing, membekalkan tenaga & mengembalikan kecergasan badan, mempercepatkan penyembuhan luka luaran & dalaman selepas bersalin, membantu mengencangkan & menegangkan payudara serta punggung, menaikkan seri wajah, menganjalkan kulit serta mengurangkan kedutan, mengurangkan tekanan atau stress dan menghilangkan bau badan.

Jamu Sri Dara yang terhasil dari formulasi hebat dari herba-herba tempatan antaranya Manjakani, Biji Ketumbar, Lada Panjang, Cabai Pintal dan Akar Serapat mampu membakar lemak untuk menurunkan berat badan, menghilangkan bau badan, menambah nafsu syahwat, merawat senggugut, haid tidak teratur, keputihan dan menghilangkan jerawat, kulit kusam.

Pengamalam Jamu Sri Dara yang kosisten juga mampu untuk merawat faraj longgar dan kurang mencengkam, merawat rahim turun jatuh atau berair, merawat terkencing ketika batuk atau bersin, buang angin & toksin dalam badan, merawat sengal badan, mengurangkan sakit pinggang, merawat sakit tumit dan lutut selain kesan awet muda dan wajah berseri.

Jus Qasih Sayang dan Jamu Sri Dara terbukti selamat kerana menggunakan 100% bahan semulajadi selain memberi keberkesanan di luar jangkaan dalam masa 3 hari pengambilan. Ianya juga bagus untuk diamalkan seawal usia 12 tahun sehinggalah kepada mereka yang berusia emas.

Harga asal Jus Qasih Sayang ialah RM39 untuk 250ml dan Jamu Sri Dara RM49.90 untuk 60 biji kapsul, harga yang sangat berbaloi setanding dengan kualiti. Jika anda berminat untuk mendapatkan harga promosi Jus Qasih Sayang dan Jamu Sri Dara boleh klik http://60192122005.wasap.my. Kami jamin harga yang menarik untuk kesihatan hidup anda.

Untuk keterangan lanjut boleh layari laman web www.almas.com.my, Facebook rasmi ALMAS Beauty & Health atau Instagram @almasbeautyhealth.


Sharifah Sakinah Minta Penganjur Peka Dengan Waktu Solat

Umum mengetahui, baru-baru ini berlangsungnya acara fesyen terbesar iaitu Kuala Lumpur Fashion Week (KLFW). Menerusi Intagram, pelakon Sharifah Sakinah meluahkan pendapatnya mengenai acara tersebut meminta pihak penganjur lebih peka dengan budaya dan agama orang lain.

Kata Sakinah lagi, dia mencadangkan kepada penganjur memberi waktu rehat sesuai bagi memudahkan mereka yang beragama Islam untuk menunaikan solat Jumaat.

“Saya mungkin bukan yang terbaik untuk bercakap tentang perkara ini, sebab saya pun bukanlah sempurna sangat…Tetapi saya harap akan datang kamu (penganjur) dapat memperbaiki jadual supaya waktu rehat dan makan lebih sesuai.

“Kita sepatutnya menghormati budaya dan agama. Tidak kira dalam industri hiburan atau pembinaan sekali pun. Waktu rehat yang sesuai sepatutnya bermula dari jam 12 tengahari sehingga 2.30 petang supaya orang ada masa untuk solat/ solat Jumaat.

“Harap-harap tahun hadapan tak adalah acara yang dijalankan pada waktu tersebut,” tulisnya.

Perkongsian Sakinah itu mendapat reaksi positif daripada netizen yang bersetuju dengan cadangannya itu. Malah, ada netizen turut mencadangkan agar tiada acara dianjurkan pada pukul 7 malam untuk menunaikan solat Maghrib.


Intan Najuwa Sindir Lelaki-Lelaki Melayu?

Kecoh gara-gara memuat naik video ‘sweet’ bersama tunang tersayang didalam kereta mewah, Lamborghini, Intan Najuwa diserang oleh warganet dengan kritikan pedas serta dilabel sebagai wanita ‘mata duitan’.

Namun menariknya, tidak lama selepas itu Intan memuat naik kenyataan mempersoalkan mengapa lelaki-lelaki Melayu tidak berpuas hati dan ‘panas bontot’ melihat videonya bersama encik tunang didalam kereta mewah.

Tidak pasti pula andai kenyataan Intan itu sebagai sindirian buat lelaki-lelaki Melayu di luar sana atau hanya sekadar bertanya. Tapi apa yang pasti memang sweet habis video yang dimuat naik Intan, ramai pula yang cemburu!

Bagaimanapun, hasil pemerhatian kami di akaun Instagram pelakon itu, video yang dimuat naik sebentar tadi seakan sudah dipadamkan. Malah kenyataan Intan di Instastory juga sudah tidak kelihatan lagi.

Terdahulu Intan selamat mengikat tali pertunangan dengan seorang ahli perniagaan yang berasal dari Kedah. Majlis pertunangan itu juga dilangsungkan dengan mewah di sebuah hotel terkemuka di Kuala Lumpur. (rtky/w)


“Berlakon Boleh Cium Perempuan, Cium Isteri Tak Boleh Pulak”

Jika sebelum ini pelakon Ahya Rosli mencetuskan kontroversi di majlis perkahwinannya, nampaknya anak kepada pelakon Normah Damanhuri itu sekali lagi menjadi bualan ramai apabila memuat naik gambarnya bercium dengan isteri.

Bagaimanapun, gambar tersebut sudah pun dipadamkan selepas dikecam teruk oleh netizen. Namun, isu itu tidak terhenti setakat itu sahaja, Ahya kemudian memuat naik satu keratan artikel dan mempertahankan tindakannya itu tidak bertentangan dengan ajaran agama Islam.

BACA: Ahya Rosli Dikecam Biar Tarian Separuh Bogel Di Majlis Kahwin

Ahya turut mempersoalkan di dalam televisyen pelakon boleh mencium wanita yang bukan isteri mereka tetapi tidak boleh kongsikan gambar mencium isteri sendiri kepada umum.

Seperti sudah dijangka, perkongsian Ahya itu menerima kecaman netizen, malah ada netizen menyindir tindakan Ahya yang bijak membuat carian mengenai hukum suami isteri bermesra tetapi lupa tentang adab bermesra di khalayak ramai.

Kata netizen lagi, bukannya tidak boleh bermesra antara suami isteri tetapi tidak perlu berkokngsikan kepada umum kerana bimbang ianya menjadi tatapan anak-anak.

Bagaimanapun, ada dikalangan netizen menyokong kenyataan Ahya dan menyifatkan seorang suami terbaik tidak malu menayang kemesraan bersama isteri kepada umum.

Setiap orang mempunyai hak untuk memuat naik apa saja di media sosial mereka, tetapi perlulah ambil kira sensitiviti masyarakat juga, betul tak?


“Mak Cakap Anak Lelaki Mak Dah Kembali”

Semalam, usahawan kosmetik Safiey Illias berkongsikan perkhabaran gembira bahawa dia sudah pun selesai menjalani pembedahan untuk membuang payudara palsu atau implan silikon.

Safiey memberitahu dia menuruti permintaan bapanya yang mahukannya membuang implan tersebut. Katanya lagi, dia asyik memikirkan bagaimana jika esok lusa dia meninggal dunia. Meskipun ada rakannya menghalang namun Safiey berkata dia nekad membuang implan tersebut  demi redha Allah dan ibu bapanya.

Menerusi perkongsian terbaru, Safiey memuat naik fotonya bersama ibu tersayang berkongsikan luahan ibunya yang gembira anak lelakinya sudah kembali.

Dalam pada itu, netizen tidak putus-putus memberikan kata semangat kepadanya dan semoga Safiey akan terus istiqamah. Netizen juga turut meluahkan rasa syukur Allah memberikan kesedaran kepada Safiey untuk menjadi insan lebih baik.

Malah, ramai yang merasa sebak dengan penghijrahan Safiey dan menyifatkan pembedahan itu adalah hadiah paling berharga buat ibu bapanya. Apa pun kita doakan yang baik-baik saja untuk Safiey semoga dipermudahkan untuk kembali ke fitrah asalnya.


Shaheizy Sam Nafi Isteri Gurau Kasar Malukan Keluarga

Terbuka berkongsi gelagat mereka suami isteri yang bersahaja, mungkin ramai menganggap Syatilla Melvin keterlaluan bila bergurau. Tapi bagi Shaheizy Sam, menyifatkan ianya perkara biasa memandang isterinya berasal dari utara.

“Saya anggap ia perkara biasa kerana dia orang utara. Mereka adik-beradik kalau bergurau meang kasar sikit. Masa awal-awal kenal Tilla pun agak terkejut dengan gurauan dia. Tapi lama kelamaan dah jadi biasa, mereka memang begitu”

“Mungkin gurauan kasar itu dia belajar daripada saya juga. Kadang-kadang kita buat benda baik pun orang kecam. Dia tak perlu nak memikirkan tentang orang sangat sebab mereka semua ada pendapat cara pemikiran masing-masing”

Dalam masa sama, Sam juga menyangkal sama sekali dakwaan sesetengah netizen yang mendakwa tingkah laku isterinya yang kasar itu seterusnya memberikan imej buruk buat keluarganya sehingga perlu dikawal olehnya.

“Apapun kalau adik-beradik mereka sendiri faham dan menerima cara gurauan begitu, tiada apa yang patut dipersoalkan. Tiada apa yang saya perlu control. Saya tak rasa gurauan kasar mereka itu bawa imej buruk,” jelasnya.

Sebelum ini Syatilla pernah menimbulkan kontroversi apabila memuat naik gambar memegang buah dada adiknya berserta dengan kepsyen yang lucah. Pelbagai reaksi timbul melihatkan gurauan pelakon itu. (rtky/w)


"Saya Ada Masalah Untuk Fokus, Hanya Untuk Berbual"

Kelihatan normal dimata kasar, siapa menyangka Sharifah Sakinah sebenarnya penghidap disleksia tahap ringan serta Attention Deficit Hyperactivity Disorder (ADHD) atau gangguan kurang daya tumpuan dan hiperaktif.

“Saya ada masalah tumpuan singkat jadi sukar untuk fokus dalam melakukan tugasan harian walaupun hanya untuk berbual panjang. Saya baca buku tetapi tidak mampu untuk menghabiskan mana-mana buku pun. Menonton filem pun separuh-separuh, menaip pun mesti typo teruk”

Menurut Sakinah, penyakit itu hanya disedarinya selepas tamat persekolah. Jelasnya, dahulu masyarakat tidak mempunyai kesedaran mengenai penyakit ini namun sekarang beliau mempunyai cara tersendiri mengatasinya.

“Selepas tamat persekolahan baru saya sedar ada ciri-ciri ADHD dan mild Dyslexia. Kalau dulu keluarga orang Melayu jarang nak ada kesedaran mengenai perkara ini tapi sekarang saya tukar hyper kepada senaman”

“Saya berlari sebelum membaca, sebelum shooting atau apa-apa majlis. Ia membantu saya untuk lebih fokus. Makan pun jaga, saya kurangkan pengambilan tenusu dan daging sebaliknya ambil lebih banyak buah,” jelasnya.

Selain itu Sakinah juga mengamalkan meditasi bagi membantunya untuk berasa lebih tenang. Tidak mudah untuknya mencuba pelbagai usaha untuk berasa lebih normal seperti orang lain, namun jelas Sakinah, ianya berbaloi. (rtky/w)


“Saya Lebih Gembira Lepas Jadi Mak Janda”

Nampaknya, kegagalan rumah tangga sebelum ini membuatkan Fatin Afeefa serik untuk membuka hatinya kembali. Malah, Fatin juga pernah memberitahu dia gembira dengan kehidupannya kini yang tidak terikat dengan komitmen bersama suami.

Baru-baru ini, gambarnya bersama anak-anak dengan kapsyen “Beli 1, Percuma 2” mendapat pelbagai reaksi daripada netizen. Ramai yang memuji Fatin dan kagum dengan katabahan pelakon itu dalam membesarkan dua anak serta bergelar ibu tunggal.

Bagaimanapun, ada segelintir netizen kurang senang dengan kapsyen tersebut dan meninggalkan komen negatif. Tidak hanya berdiam diri, Fatin bertindak membalas komen-komen tersebut dengan sindiran.

Fatin juga ada menjawab pertanyaan dari netizen mengatakan bahawa dia semakin bahagia sejak bergelar janda. Malah, Fatin juga memberitahu dia tidak percaya dengan perkahwinan.

Dalam pada itu, Fatin tidak lokek untuk memberikan nasihat dan kata-kata semangat kepada seorang netizen yang kini berdepan krisis rumah tangga dan dalam proses perceraian.

Fatin berkata masyarakat akan memandang serong dengan gelaran janda tetapi apa yang paling penting adalah jangan pedulikan cakap-cakap orang tentang diri anda.

Bukan mudah untuk bergelar ibu tunggal kerana merekalah ibu dan merekalah juga bapa. Apa pun semoga nasihat yang diberikan oleh Fatin dapat memberi semangat kepada ibu tunggal diluar sana untuk lebih kuat dan tabah.


“Sekarang Saya Belajar Bataskan Pergaulan”

Sudah lama rasanya kita tak dengar cerita mengenai pelakon Tasha Shila, malah tiada lagi dikaitkan dengan mana-mana lelaki. Selepas berdepan pengalaman pahit gagal dalam percintaan, Tasha mengakui serik untuk berkongsikan kisah peribadinya.

Menurut Tasha, dia kini lebih berhati-hati untuk berkongsi isi hati dan cuba mengelak daripada terlalu terbuka meluahkan kisah peribadi kepada umum.

“Dahulu, saya teruja dan ghairah berkongsi apa sahaja perkara, termasuk hal peribadi. Mungkin kerana usia masih muda, saya tidak berfikir panjang, sedangkan tanpa saya sedari, tindakan itu sebenarnya memakan diri.

“Namun, sekarang saya lebih selesa hanya berkongsi perkara berkaitan kerjaya. Selebihnya, biar saya simpan sendiri. Cara itu membuatkan saya lebih bahagia,” katanya kepada BH Online.

Kata Tasha lagi, pengalamannya berdepan kemurungan membuatkan dirinya lebih berhati-hati dalam memilih kawan dan lebih selesa meluangkan masa bersama keluarga.

“Apa yang berlaku membuka mata saya untuk mengenali siapa kawan dan siapa lawan. Ketika saya jatuh dan sakit, keluarga menjadi nadi yang menguatkan semangat saya untuk kembali bangkit meneruskan hidup.

“Dahulu, saya seronok setiap kali keluar dan dapat bersama kawan. Memang kawan saya ramai, tetapi sekarang saya belajar bataskan pergaulan.

“Saya juga tidak lagi gemar membuang masa di luar. Lebih baik saya bersama keluarga dan apabila ada masa terluang, saya akan membaca buku, terutama berkaitan motivasi,” katanya.

Usia sudah mencecah 32 tahun pasti ramai peminat mahu melihat Tasha bertemu jodoh dan mendirikan rumah tangga. Kita doakan yang baik-baik saja untuk Tasha Shila.


"Soal Dia Pujuk Untuk Rujuk, Itu Privasi Saya"

Selepas tiga bulan bercerai, Bella Astillah mengakui Aliff Aziz masih menghubunginya untuk bertanyakan khabar beliau dan anak mereka, Ayden. Namun Bella enggan mengulas lanjut soal rujuk semula dengan bekas suami.

“Aliff masih ada menghubungi saya dan biasanya bertanya khabar masing-masing atau anak kami. Saya tak nak bermusuh dengan sesiapa. Soal dia pujuk saya untuk rujuk semula itu privasi, saya tak bersedia untuk bercerita”

“Saya selalu percaya kalau ada jodoh, adalah. Tak kisahlah pasangan yang sudah berpisah berpuluh-puluh tahun pun. Saya reda dan percaya dengan apa yang terjadi dan bakal terjadi kerana Allah adalah sebaik-baik perancang”

Biarpun tampak tabah mengharungi penceraian, Bella akui tidak mudah untuknya benar-benar ‘move on’, akan tetapi beliau memilih untuk memaafkan kerana ia membuatkannya tenang menjalani kehidupan sebagai ibu tunggal.

“Sebenarnya saya sudah memaafkan, itu yang membuatkan saya kuat. Ia perlahan-lahan membuatkan saya rasa tenang, tiada rasa sakit hati dan benci pun hilang. Tak mudah nak move on terutama bagi pasangan yang terlalu rapat macam saya dan bekas suami”

“Tetapi pilihan kita untuk terus bersedih atau ceria dan saya pilih untuk gembira sebab saya masih ada keluarga dan anak. Setiap kali rasa sedih, saya akan memandang wajah Ayden,” jelasnya kepada Astro Gempak. (rtky/w)


"Teringin Nak Berduet Dengan Anuar Zain, Faizal Tahir"

Biarpun sering dikritik kerana mempunyai ‘suara sumbang’, namun Datuk Aliff Syukri tetap tidak berputus asa. Terbaru usahawan itu menyuarakan hasrat mahu berduet dengan dua penyanyi hebat, Anuar Zain dan Faizal Tahir.

“Sejujurnya, saya teringin nak berduet dengan Anuar Zain atau Faizal Tahir. Mereka popular dan berbakat. Saya rasa saya boleh mengembangkan bakat seperti mereka. Paling tidak pun, saya mahu berduet dengan Ismail Izzani”

Menurut Aliff, beliau juga berkeinginan mahu menjadi popular dan hebat seperti kedua idolanya itu. Untuk pengetahun, kini Aliff baru sahaja melancarkan lagu terbaru berjudul Cowok Baru bersama Upiak Isil dan Lucinta Luna.

“Lagu ini sebagai pemangkin untuk saya mengembangkan bakat nyanyian di Indonesia. Lagu ini dipasarkan oleh Datu Entertainment dan kini saya merupakan artis rakaman di bawah naungan mereka,” katanya.

Selain lagu Cowok Baru, sebelum ini Aliff telah merakamkan beberapa buah lagu antaranya Abang Nak Tegur, Bobo Di Mana, Biar Apa Orang Kata dan Jom Raya. Apalah agaknya bunyi jika Aliff dapat berduet dengan mereka? (rtky/w)


Teman Wanita Psiko Ugut Simbah Asid Ke Muka Elizabeth Tan

Kalau dah bergelar selebriti sudah pasti mempunyai ramai peminat. Namun, Elizabeth Tan berdepan situasi menakutkan apabila diugut oleh seorang wanita gara-gara cemburu dengan perbuatan teman lelakinya yang sering meninggalkan komen di Instagram penyanyi itu.

Menerusi Instagram, Lizzy memberitahu wanita berkenaan turut mendesakknya agar menyekat akaun teman lelakinya dan jika permintannya itu tidak dipenuhi wajahnya akan disimbah dengan asid.

A post shared by  Elizabeth Tan (@elizabethtsm) on Aug 25, 2019 at 6:02am PDT

“Ada seorang peminat selalu komen di Intagram itu normal. Masalahnya teman wanita dia psiko. Dia mesej peribadi dan cakap you ada skandal dengan boyfriend I ke? Tolong block boyfriend I, jadi I pun sekat akaun lelaki itu

“Lepas itu dia tanya lagi, kalau dah block kenapa boyfriend dia masih boleh komen dekat Intagram Lizzy? What? Tak masuk akal!

“Tu tak apa lagi, dia cakap dekat pengurus I lagi, tolong minta bos you iaitu saya untuk sekat kekasihnya. Kalau tak, dia akan simbah asid ke muka Lizzy,” katanya.

Menurut Lizzy, bimbang akan keselamatannya selepas menerima ugutan tersebut, dia akan membuat laporan polis dalam masa terdekat.

Perkongsian Lizzy itu ternyata mengejutkan peminatnya dan juga netizen kerana tidak menyangka wanita berkenaan sanggup membuat ugutan sedemikian. Malah ramai yang meminta Lizzy supaya lebih berhati-hati ketika berada di luar rumah.


Safiey Illias Dedah Buang Implan Payudara Buat Kali Kedua

Jika dilihat di media sosial Safiey Illias, usahawan kosmetik itu sering berkongsikan status positif tentang dirinya yang ingin berubah yang arah lebih baik dan kini tidak lagi mengenakan pakaian wanita.

Semalam, Safiey membuat perkongsian bahawa dia akan menjalani pembedahan untuk membuang payudara palsu atau implan silikon. Menerusi entri terbaru, Safiey memaklumkan dia susah selesai menjalani pembedahan tersebut.

Safiey memberitahu ada rakannya menghalang melakukan pembedahan tersebut namun dia nekad melakukannya demi redha Allah dan ibu bapanya. Safiey turut meminta netizen mendoakannya agar cepat sembuh.

Perkongsian itu mendapat pelbagai reaksi daripada netizen yang terus memberikan kata-kata semangat kepadanya dan semoga Safiey akan terus istiqamah.

Malah ramai yang merasa sebak dengan penghijrahan Safiey itu meskipun sebelum ini dikecam teruk oleh netizen. Malah netizen turut mendoakan penghijrahan Safiey itu dipermudahkan dan sentiasa dalam rahmat Allah.


Sajat Sedih Ada Pihak Mahu Tuntut Hak Penjagaan Anak Angkat

Umum mengetahui usahawan kosmetik Nur Sajat mempunyai sepasang anak angkat kembar. Bagaimanapun sejak semalam, Sajat ada memuat naik satu posting menyatakan ada pihak yang didakwa cuba mengambil hak penjagaan dua anak angkatnya itu.

Menerusi perkongsian tersebut, Sajat meluahkan rasa sedih ada pihak mahu pisahkannya dengan kedua anak angkatnya yang sudah hampir empat tahun hidup bersamanya.

Sajat memberi turut amaran kepada pihak tersebut agar tidak menyentuh anaknya atau jangan cuba berani untuk mengambil mereka. Dalam pada itu, Sajat turut berharap agar dirinya diberikan kekuatan untuk menempuh dugaan tersebut.

Dalam satu lagi perkongsian, Sajat turut meluahkan isi hatinya bahawa selama ini dia menjaga kedua anaknya itu dengan penuh kasih sayang. Malah, turut menyenaraikan apa yang telah diberikan kepada anak-anaknya.

“Walaupun pun mereka ini siapa pun ,saya tak perlulah nak ceritakan latar belakang anak anak saya.. bagi saya, saya dah mendapat amanah yang sangat baik dan sempurna dari Allah swt. Cukup saya menjaga,mendidik,mencintai anak anak saya dengan baik dan sempurna.

“Walaupun ramai yang membenci saya,boikot saya,atau apa apa pandangan anda pada saya, saya tak boleh paksa anda menyukai saya,” tulisnya.

Diruangan komen, meskipun ramai yang mengecam serta mempersoalkan mengenai isu jantinanya namun ramai yang meluahkan rasa simpati dan isu berkaitan anak bukan sesuatu perkara yang boleh dibuat main.

Kata netizen lagi, siapa pun Sajat sebenarnya tidak perlulah kaitkan dengan isu jantina kerana dia lebih baik dari perempuan diluar sana yang tidak berhati perut membuang anak. Bagaimanapun ada yang mengatakan, anak-anak itu sepatutnya diberikan kepada orang yang lebih baik untuk dijadikan tauladan.


"Kenyataan Enggan Bersentuhan Dengan Wanita Disalah Erti"

Dikecam kerana seakan memungkiri janji untuk tidak bersentuhan dengan wanita sebelum ini, Fikry Ibrahim meluahkan rasa terkilan apabila keluarganya turut sama terheret menerima kecaman akibat perbuatannya itu.

“Agak sedih apabila mereka tidak serang saya. Kadang-kadang, mereka hentam keluarga saya padahal yang silap itu saya. Saya baca meskipun tak balas komen mereka dan tentu sekali sedih jika ibu saya terbaca komen sebegitu”

“Sekalipun saya menyinggung sesiapa dengan perbuatan saya, janganlah sampai kaitkan keluarga saya. Andai saya buat silap, saya minta maaf. Sebenarnya saya cakap akan cuba sebaiknya untuk tidak bersentuhan dengan pelakon wanita”

Tampil menjelaskan, Fikry memberitahu kenyataannya yang enggan bersentuhan dengan wanita telah disalah erti. Menurut Fikry, dalam kenyataan itu beliau akan mencuba untuk tidak bersentuhan bukan enggan bersentuhan langsung.

“Saya tahu, lambat laun saya akan tersentuh. Saya tak kata perkara itu bagus cuma apabila kenyataan itu disalah erti, maka ada yang tersalah buat kesimpulan,” jelasnya kepada Harian Metro mengenai hal itu.

Terdahulu netizen mengecam tindakan Fikry yang mula bersentuhan dengan pelakon wanita dalam drama Kau Yang Pertama, sedangkan pendiriannya sebelum ini tegas mengatakan enggan bersentuhan. (rtky/w)


“Saya Tak Mahu Tahu Jantina Anak Kedua Kerana…”

Bakal menimang cahaya mata kedua dijangka Disember depan, ia sangat dinantikan oleh Amar Baharin dan Amyra Rosli memandangkan mereka sememangnya merancang untuk menambah cahaya mata pada tahun 2020.

Amar memberitahu dia menginginkan cahaya mata perempuan memandangkan mereka sudah memiliki anak lelaki. Namun, dia tidak kisah mengenai jantina anak kerana apa yang paling penting anaknya itu sihat dan sempurna.

“Lelaki atau perempuan, saya tidak kisah. Kalau rezeki Allah boleh dipilih, sudah tentu saya mahukan anak perempuan pula.

“Bagaimanapun, saya tetap bersyukur walau apa pun jantina anak saya ini. Asalkan dia sihat dan sempurna. Itu yang kami doakan setiap hari,” katanya kepada Kosmo!

Kandungan Amyra kini telah memasuki minggu ke-13, Amar berkata dia enggan mengetahui lebih awal jantina anak kedua mereka kerana mahu memberikan kejutan.

“Saya tidak mahu mengetahui jantina bakal anak kedua saya kerana mahu memberi kejutan pada majlis baby shower kelak,” katanya.

Amar dan Amyra mendirikan rumah tangga pada November 2016  dan memiliki seorang anak lelaki, Aqeef Anaqi yang kini berusia setahun lapan bulan. Apa pun semoga proses kehamilan Amyra Rosli berjalan dengan baik dan dipermudahkan segalanya.